Dan zaljubljenih u Hotel i Spa Bleibergerhof | Organ Vlasti\nDan zaljubljenih u Hotel i Spa Bleibergerhof\nZa sve vas koji ste u paru i još uvek niste odlučili gde i na koji način da proslavite Dan zaljubljenih, imamo odličnu romantičnu ideju! Spojite ovaj lepi dan sa neradnim 15. i 16. februarom i otisnite se put austrijske pokrajune Koruška, do Hotel i Spa Bleibergerhof.\nKako bi Dan zaljubljenih bio za partnere poseban i nesvakidašnji, Hotel i Spa Bleibergerhof pripremio je specijalnu ponudu: „Koruška specijal“.\n• dva noćenja u sobi „Granat“ uz mogućnost prelaska u luksuznu sobu bez doplate\n• izdašan doručak sa specijalitetima zdrave i organske hrane, kao i hrane bez alergena\n• upotrebu wellness-a, termalnog bazena, saune, termalnog kupatila, infracrvene saune i prirodnog jezera kao i prostranog dela za sunčanje i zemljane saune u velikoj bašti\n• fitness sobu sa najsavremenijom kardio-opremom vrhunskih proizvođača\nSvi gosti Hotel i Spa Bleibergerhof uživaće i u čuvenoj koruškoj kuhinji, čiji se kuvari vode izrekom da ljubav preko stomaka ulazi, pa će gosti osetiti i na tom polju istinski hedonizam.\nHotel i Spa Bleibergerhof nalazi se u Koruškoj, najjužnijoj austrijskoj pokrajini. Smešten je na 920 m nadmorske visine, poseduje termalne izvore i ima sve elemente klimatske banje. Primamljive sobe i apartmani ispunjeni su svetlošću, sa predivnim pogledom sa terasa. Individualizovani dizajn, pažnja posvećena detaljima, spoj oblika, boja i materijala učiniće da oni koji borave u ovom hotelu požele da produže svoj boravak. Svi gosti mogu da uživaju u pravom wellness i SPA svetu (Acquapura SPA i Carinthia SPA), sa bazenom čija voda dotiče iz termalnih izvora. Tu je i prostrana bašta sa prirodnim jezerom, tunel za isceljenje, a oni sa sportskim duhom mogu da uživaju u planinarskim stazama, biciklizmu, golf terenima, livadama. Sa idiličnom lokacijom u podnožju Alpa Hotel i Spa Bleibergerhof kao najsavremenija SPA oaza očekuje svoje goste iz Srbije!\nNovi singl Danijela Majcena “Sorry”\nSokoj je pao


Tara - Yumama.com\nNedaleko od Zlatibora, nalazi se još jedna planina koju često posećuju porodice sa decom. Iako je popularno turističko odredište, Tara je uspela da sačuva svoju prirodnu lepotu od preterane urbanizacije, pa posetioci uživaju u miru i tišini. Boraveći na Tari, možete da obiđete i mnoge zanimljive lokalitete: Mokru goru i Šargansku osmicu (prugu uskog koloseka, čija je putanja u vidu broja osam), etno selo "Drvengrad" na brdu Mećavnik, jezera Zaovine, Višegrad, manastir Raču.\nDomaćinstvo Zeleni čardaci\nKada je u pitanju smeštaj, jedno od najlepših mesta na Tari su "Zeleni čardaci", domaćinstvo ušuškano između stoletnih borova. Poseduje tri drvena konaka - Izvor, Žubor i Slavuj, okružena živopisnim zelenilom, sa potočićem koji žubori kroz dvorište.\nTu je i letnjikovac, klupe za odmor, ali i prostor za igru najmlađih, što može da upotpuni vaš porodični boravak u prirodi i učini ga zabavnim.\nNajam aprtmana sa doručkom u letnjem periodu se kreće između 35 i 140 evra, zavisno od veličine apartmana, odnosno broja ležajeva.\nVeći broj apartmana i veliki broj različitih aktivnosti koje se mogu organizovati u "Zelenim čardacima", odnosno na Tari, posebno su pogodni ukoliko želite da putujete u većem društvu, to jest sa još jednom ili više porodica.\nZa boravak u ovoj kući na obali Drine, pogodnoj za porodična druženja i zabavu u prirodi, koja se nalazi nedaleko od nacionalnog parka i planine Tare, često kažu da je "luksuz na seoski način". Komforna kuća od 300 kvadrata, pravljena tako da ne naruši prirodne lepote okruženja, a opet i da udovolji i najizbirljivijem gostu, raspolaže sa četiri spavaće sobe, bazenom i mini spa centrom. Sve je to začinjeno nezaboravnim pogledom na krivudavi tok Drine tokom dana i nepregledno zvezdano nebo tokom noći.\nUkoliko imate sasvim malu decu, zaista ćete uživati u "Drinskoj kući". Ako su malo veća, jedino što bi moglo da naruši idealnu sliku jeste da nećete moći da se preterano opustite zbog velikog broja stepenica i činjenice da je teren oko kuće pomalo strm. Kuća se iznajmljuje uvek u celosti, a njen dnevni zakup iznosi 350 evra, bez obzira na broj osoba koje u njoj borave. U slučaju da poželite da se odmorite od kuvanja, lokalni restoran "Tara" vrši dostavu hrane.\nVodostaj na Drini je nizak, regulisan kontrolisanim ispuštanjem vode na brani u Perućcu, tako da je reka skoro čitavom dužinom obale u opštini Bajina Bašta pristupačna za kupanje. Na par kilometara od "Drinske kuće", na ušću reke Rogačice u Drinu, nalazi se jedno od takvih mesta, ali se za porodice sa decom preporučuje odlazak na jezero Perućac, gde je voda znatno toplija, i gde se nalazi lepo uređena plaža sa bazenima za decu.\nJedna od najboljih destinacija koju možete da izaberete je Mokra Gora i boravak u Kusturičinom etno selu "Drvengrad", na brdu Mećavnik, tačno između Zlatibora i Tare. Sa drvenom crkvom, autentičnim brvnarama iz okoline, bibilotekom, galerijom, bioskopskom salom, čak i obdaništem - koje nosi naziv "Dr Nele Karajlić", Drvengrad nudi raznovrsnu zabavu i za starije i za mlađe goste.\nIskustvo mame iz Prijepolja u KBC Zvezdara: 'Nisam uopšte osetila strah. Ušla sam u porodiliste sa osmehom'\nKremasta voćna poslastica: Torta sa malinama i piškotama (RECEPT)


Hag apeluje na državljane Holandije u Turskoj da budu oprezni\n► Hag apeluje na državljane Holandije u Turskoj da budu oprezni\nHolandija je danas pozvala svoje državljane u Turskoj da budu oprezni i izdala nova upozorenja putnicima posle diplomatske krize između Ankare i Haga.\n"Od 11. marta ima diplomatskih tenzija između Turske i Holandije", saopštilo je ministarstva spoljnih poslova Holandije.\nPutnicima se savetuje da budu "oprezni i da izbegavaju okupljanja i prometna mesta", navodi se u saopštenju na sajtu ministarstva.\nHolandska vlada je zbog "rizika po javni red i bezbednost" u subotu povukla dozvolu za sletanje aviona turskog ministra spoljnih poslova Mevluta Čavušoglua, koji je najavio da će u Roterdamu prisustvovati mitingu podrške za turski referendum.\nČavušoglu je pred učesnicima na skupu u Mecu, u Francuskoj, nazvao Holandiju "prestonicom fašizma" i upozorio je na posledice, bez obzira na izvinjenje.\nPredsednik Redžep Tajip Erdogan optužio je Vladu Holandije za "nacizam i fašizam" i rekao da će je "naterati da plati" zbog postupanja prema turskim ministrima. Erdogan je pozvao međunarodnu zajednicu da "podigne glas" protiv Holandije i uvede joj sankcije.


Neefikasno trošenje novca za humanitarni rad: Tržišni rat oko humanosti - Biznis i Finansije\nHome\tTekstoviB&F Plus\tNeefikasno trošenje novca za humanitarni rad: Tržišni rat oko humanosti\nKada bi svih 125 miliona ljudi na svetu kojima je potrebna hitna humanitarna pomoć živeli u jednoj državi, to bi bilo društvo u kome je očekivani životni vek za 24 godine kraći od globalnog proseka, u kome polovina dece ne bi imala pristup vakcinama, a trećina nikada ne bi završila ni osnovnu školu. „Zemlja u nevolji“, kako tu zamišljenu državu opisuje Kancelarija za koordinaciju humanitarnih poslova Ujedinjenih nacija, služi samo kao statistički model, jer je broj ugroženih u oružanim sukobima ili prirodnim katastrofama, kao i onih koji nemaju odgovarajući pristup hrani, vodi i zdravstvenim uslugama veći barem osam puta. Najnoviji podaci govore da bi samo preteća glad u Somaliji, Južnom Sudanu i Nigeriji mogla da odnese 16 miliona života.\nZato je dobra vest u izveštajima objavljenim u godini za nama da je visina vrednosti ukupne humanitarne pomoći rekordno visoka – dostigla je 28 milijardi dolara. Loša vest je da, nažalost, raste i broj situacija u kojima je takva pomoć neophodna, a da se ne menja njihova priroda: od 2013. do 2015. izbilo je 75 kriza od kojih su samo tri bile prirodne katastrofe. Sve ostale su delo ljudi, uključujući različite slučajeve političkih i etničkih netrpeljivosti, oružanih sukoba nižeg intenziteta ali i razarajućih ratova.\nNe čudi, onda, ni da su globalni projekti pomoći sirijskim građanima, bilo da su izbegli ili ostali u zemlji, u isto vreme i najskuplji humanitarni projekti, za koje je izdvojeno oko četiri milijarde dolara. Na toj listi, iza Sirije je pomoć građanima Afganistana i Iraka, pa Konga, Nepala, Mijanmara, Jemena i drugih „zemalja u nevolji“. Ono što je zabrinjavajuće zajedničko svim tim budžetima je da su tražena sredstva za programe spasavanja, zbrinjavanja, lečenja, obrazovanja ili iskorenjivanja nasilja u proseku dvostruko viša od onih koja su na kraju opredeljena za humanitarne akcije.\nJaz između potrebnih i obezbeđenih sredstava za humanitarne svrhe širi se kako ciljevi različitih akcija i projekata postaju razuđeniji. Dok je 2000. godine apel Ujedinjenih nacija da se prikupi dve milijarde dolara imao „stopu uspešnosti“ od 70%, danas iza pomenutih rekordnih 28 milijardi dolara stoji stopa od 55%. To znači da će se neki programi suočiti sa ozbiljnim smanjenjem budžeta, pa se deo humanitarne zajednice pita da li je možda definicija „pomoći“ postala preširoka?\nPrema pisanju IRIN-a, portala posvećenog izveštavanju i analizi trendova u humanitarnom sektoru, jedna od ključnih dilema je da li uopšte treba izdvajati novac za „sofisticiraniju“ pomoć kao što su, recimo, projekti koji služe podizanju kvaliteta života. Prema mišljenju pripadnika te struje, jaz u finansiranju upravo upućuje na to da definiciju humanitarne pomoći treba ponovo suziti na hitnu pomoć u kriznim situacijama kada je potrebno spašavati živote, dok bi projekte poput smanjenja ranjivosti određenih grupa stanovništva ili povećanja otpornosti privrede na klimatske izazove trebalo ostaviti globalnim i regionalnim razvojnim agencijama.\nS druge strane, humanitarce širom sveta više od nedostatka novca brine njegovo neefikasno trošenje. Kristalina Georgieva, nekada članica Evropske komisije zadužena za finansije, a danas funkcionerka Svetske banke, upozorila je da je rast ukupne vrednosti sume namenjene humanitarnim programima već pretvorio brojne organizacije u komplikovane i birokratizovane transnacionalne entitete. Istraživanje sprovedeno tokom priprema za Svetsku konferenciju o humanitarnom radu u Istanbulu prošle godine, pokazalo je da što je humanitarna akcija bolje finansirana, to je veća verovatnoća da će se organizacije boriti među sobom za „parče kolača“.\nU toj borbi, ispostavilo se, dozvoljeni su i udarci ispod pojasa, kao što je vrbovanje ključnog osoblja „protivnika“, odbijanje da se dele podaci ili informacije, pa čak i da se ne dozvoljava delovanje drugima na određenoj teritoriji koja se smatra sopstvenim dvorištem. Georgieva je takve poteze uporedila sa ponašanjem korporacija u sred tržišnog rata i založila se za to da se humanitarci na svim nivoima, od međunarodnog do lokalnog, pridržavaju principa da najviše sredstava mora da se potroši za rešavanje problema sa kojima se suočavaju korisnici na terenu, a ne na administrativne procedure unutar projekata. Uz to, preporučuje se i zajedničko učešće u proceni potreba, izveštavanju o utrošenom novcu i ostalim resursima, sprovođenje zajedničkih nabavki, kao i veće oslanjanje na isplatu gotovine ili vaučera kao vida humanitarne pomoći, a na uštrb pružanja usluga.\nDobre namere i kontroverzne prakse\nNišta manje dinamično nije ni u svetu privatnog humanitarnog rada. Donacije pojedinaca, kompanija i fondacija dostigle su nivo od 6,2 milijarde dolara u 2015. igodini, što je opet rekordna suma, uporediva jedino sa 2010. godinom, kada je prikupljeno samo stotinu miliona dolara manje. Prema analizi međunarodne organizacije Global Humanitarian Assistance, dugoročan trend da privatni donatori izdvajaju više novca za pomoć u prirodnim katastrofama, preokrenut je kada je svet obišla slika sirijskog dečaka Ajlana Kurdija, stradalog prilikom pokušaja porodice da se domogne Evrope preko Mediteranskog mora. U isto vreme, nije se promenila struktura „privatne“ humanitarne pomoći, pa donacije pojedinaca čine 70% ukupne sume.\nPrivatne fondacije, sa druge strane, raspolažu ogromnim sredstvima koja mogu da se uporede samo sa ogromnim bogatstvima njihovih osnivača, a u svoje osnivačke akte unele su brojne ambiciozne ciljeve, poput borbe protiv bolesti, siromaštva i lošeg obrazovanja. Najimućnija među njima je „Bil i Melinda Gejts“ (BMGF), koja raspolaže sa 44,3 milijarde dolara u fondu. Naveći donatori su sam Bil Gejts, osnivač Majkrosofta, sa 28 milijardi dolara i Voren Bafet, najbogatiji Amerikanac i legendarni investitor, koji je fondaciji poklonio akcije svoje kompanije vredne 3,5 milijarde dolara. BMGF je od 2009. do danas uložila više od 5,5 milijardi dolara u vakcinisanje, lečenje i pronalazak novih lekova protiv smrtonosnih zaraznih bolesti poput malarije, AIDS i tuberkuloze u siromašnim zemljama, a finansiraju i različite programe – od poboljšanja reproduktivnog zdravlja i planiranja porodice, do izgradnje sanitarne infrastrukture.\nKontroverze, međutim, prate i BMGF, pre svega zato što njihov princip funkcionisanja podrazumeva da se kapital fondacije ulaže u profitabilne akcije i obveznice. Istraživanje čuvenog lista LA Times iz 2007. pokazalo je da BMGF, između ostalog, poseduje udele u korporacijama Exxon, Chevron i Royal Dutch Shell, koje su izvor zagađenja i zdravstvenih problema u delti reke Niger, gde fondacija u isto vreme organizuje zbrinjavanje i lečenje stanovništva. Kada je priča objavljena, BMGF je najavila da će razmotriti svoju investicionu politiku, ali je kasnije saopštila da će kapital nastaviti da ulaže u skladu sa očekivanim profitom, uz obrazloženje da će ulaskom u vlasničku strukturu različitih korporacija dobiti priliku da iznutra menja njihove poslovne prakse.


Vučić najavio udar na kriminal u Novom Sadu | TV KANAL 9 NOVI SAD\nAMSS: Oprez zbog odrona i mokrih kolovoza\nredakcija – Feb 27, 2020\nZa evro danas 117,55 dinara\nNaslovna EMISIJE Vučić najavio udar na kriminal u Novom Sadu\nVIDEO K9: Na svečanoj promociji novih pripadnika MUP-a, predsednik Srbije najavio je danas žestok udar protiv narko kriminala u Novom Sadu.\nSvečanost promocije novih pripadnika MUP-a održana je u Novom Sadu upravo zašto što će se jedan od žestokih udara na kriminal događati upravo u ovom gradu, gde će država pokazati građanima da može da ih zaštiti od onih koji bi da ugrožavaju budućnost naše dece, rekao je predsednik Srbije Aleksandar Vučić u svom obraćanju na Trgu slobode.\n“Izašli smo iz dečijih bolesti da jačanje policije znači tobož jačanje represije. To ne znači to, već znači snaženje građana Srbije, bezbednijeg i sigurnijeg građanina”, izjavio je Vučić koji je obećao veće plate i bezbedniji život pripadnika policije i njihovih porodica.\nMinistar unutrašnjih poslova Nebojša Stefanović naveo je da će na ulicama Srbije sutra biti 711 novih policajaca i vatrogasaca čime će biti osigurana veća bezbednost za građane Srbije, te istakao da je posebno ponosan što je 125 žena odabralo da nosi uniformu.\nMinistar je rekao da su pripadnici MUP koji će od sutra biti na zadacima samo jedan korak u zapošljavanju i podsetio da je u poslednjih pet godina primljeno 3.000 novih policajaca i vatrogasaca i da se na tome neće stati.\nOd oktobra će, najavio je Stefanović, na ulicama Srbije biti polaznici još dve klase Centra za osnovnu policijsku obuku sa skoro 700 policajaca. Prema njegovim rečima, završen je konkurs za još 400 novih polaznika koji će se naredne godine pridružiti kolegama, kao i još 200 vatrogasaca spasilaca.\nNa svečanosti su proglašeni najbolji polaznici 17. i 18. klase polaznika Centra za osnovnu policijsku obuku, 4. klase polaznika osnovne obuke pripadnika vatrogasno – spasilačkih jedinica i diplomiranih studenata Kriminalističko policijskog univerziteta.\nPrethodni tekstIzvršenje po presudi ili pravdi\nSledeći tekstČetvorica mladića pronađena u cisterni u Futogu


Hotel Gymnas je jedinstveno mesto spoja poslovnosti, tradicionalnih vrednosti i gostoprimljivosti. Ambijent hotela odiše prijatnošću, komforom, prakticnošću i umetničkim šarmom koji goste ne ostavljaju ravnodušnim. Raspolaže sa 6 apartmana, 17 dvokrevetnih soba i 4 trokrevetne sobe, aperitiv barom, letnjom terasom i VIP salonom. U ponudu hotela uključen je i širok spektar usluga impresivnog fitnes centra sa mogućnošću korišćenja teretane, saune i masaža.\nSmešten u mirnom delu Novog Sada, dalje od gradske buke, hotel predstavlja idealno mesto za boravak poslovnih ljudi ali i onih koji putuju zbog užitka. Nalazi se na svega 15 minuta od centra Novog Sada i 10 minuta od Novosadskog Sajma.


Ministar vanjskih poslova Bosne i Hercegovine Igor Crnadak primio u zvaničnu posjetu ministra vanjskih poslova Ruske Federacije Sergeja Lavrova\nMinistar vanjskih poslova Bosne i Hercegovine Igor Crnadak i ministar vanjskih poslova Ruske Federacije Sergej Lavrov održali su 21. septembra 2018. godine konferenciju za medije u povodu zvanične posjete ministra Lavrova Bosni i Hercegovini.\nMinistri Crnadak i Lavrov su prije konferencije za medije potpisali Plan konsultacija između dva ministarstva za period 2019. i 2020. godina kojim su definirane zajedničke aktivnosti.\nMinistri Crnadak i Lavrov su informirali da su razgovarali o međusobnoj saradnji dvije države, i potvrdili da postoji obostrana zainteresiranost za unapređenje saradnje, uz konstataciju da se i vanjskotrgovinska razmjena znatno povećava zbog izvoza u Rusiju, a u BiH se realiziraju investicijski projekti ruskih kompanija.\nMinistar Crnadak je ovu posjetu nazvao važnom, naglasivši da su odnosi dobri, zahvalio ministru Lavrovu za isplatu klirinškog duga Rusije prema BiH u iznosu od 125,2 miliona dolara i otvaranju ruskog tržišta za izvoz bh. proizvoda posebno voća. Naglasio je da BiH i Rusija imaju oko 40 potpisanih međudržavnih sporazuma koji su formalni okvir saradnje, a u planu je da se nastavi rad na novim memorandumima i sporazumima. Ministar Crnadak je napomenuo da je važno to što Rusija poštuje Dejtonski mirovni sporazum uz uvažanje nadležnosti BiH i entiteta što je osnova razvoja dobrih odnosa dvije zemlje, s čim se složio i ministar Lavrov. Ministar Crnadak je istaknuo da je važna činjenica što će Lavrov posjetiti mjesto gdje će biti Rusko-srpski centar u Banjaluci.\nMinistar vanjskih poslova Ruske Federacije Sergej Lavrov potvrdio je da će Rusija nastaviti isporuku gasa u BiH bez problema, podsjećajući da Gazprom sarađuje s BiH na osnovu dva ugovora od kojih je jedan s Republikom Srpskom i drugi s Federacijom BiH. Također je napomenuo da dvije zemlje kontinuirano sarađuju u oblasti kulture i humanitarnih projekata, a Rusija će nastavit stipendirati studente iz BiH da studiraju u Rusiji za što je svake godine sve veća zainteresiranost. Dodao je da Rusija nikad ne preporučuje za koga glasati u drugim državama, i da će poštovati izbor građana BiH i raditi s izabranim osobama.\nSagovornici su razgovarali o stanju u regiji i zajednički se usaglasili da bi uspješni pregovori između Beograda i Prištine mogli značajno doprinijeti stabilnosti regiona.


Utorak, 11. maj 2010. godine – Nadlanu.com\nUtorak, 11. maj 2010. godine\nBEOGRAD, 11. maja 2010. (Beta) - Beogradski dnevni listovi na naslovnim stranama današnjih izdanja najviše pažnje su posvetili vestima o masovnoj grobnici kod Raške, poseti predsednika Poslaničkog doma italijanskog parlamenta Đanfranka Finija, kao i drugim privrednim i društvenim temama iz zemlje i sveta.\nALO - "Preživeo pad od 700 metara", o dečaku koji je teško povređen kada je upao u napuštenu jamu borskog rudnika. O sudskom sporu koji je pokrenulo Ministarstvo odbrane Srbije, zahtevajući vlasništvo nad stadionom Partizana, list piše pod naslovom "Vojska: Partizan mora da vrati stadion".\nBLIC - "Benzin skuplji nego u Švajcarskoj", naslov je o ceni goriva u Srbiji, koja je četiri dinara veća nego u razvijenim zemljama. "Dinar pao zbog straha investitora", o procenama posledica ekonomske krize u Grčkoj.\nVEČERNJE NOVOSTI - "Grobnica u temelju", o sumnjama da je u blizini Raške pokopano 250 Albanaca. O početku nove runde pregovora sa Međunarodnim monetarnim fondom "Porezi, pa penzije". List piše i da će Gradsko saobraćajno preduzeće uvesti olakšice za plaćanje kazni za vožnju bez karte "Popust za šverc".\nDANAS - "Ministarstvo odbrane traži Partizanov stadion", najveći je naslov lista. "Svedoci tvrde da je pokopano oko 250 žrtava", najava je teksta o grobnici.\nKURIR - List na naslovnoj strani piše o zločinu u Beogradu "Držao mrtvog oca u fioci". "Predsednik FSS Tomislav Karadžić dobio obezbeđenje", piše list povodom pretnji koje su upućene fudbalskom funkcioneru.\nPOLITIKA - "MMF: Veće penzije i plate nisu dogovorene u Vašingtonu", najava je o dolasku delegacije Međunarodnog monetarnog fonda. "Finansijsko tržište podržalo najnovije mere Brisela", tekst je o finansijskoj krizi u evrozoni.\nPRESS - "Karadžiću prete Zvezdini 'ljudi iz senke'", najveći je naslov s nadnaslovom da je to "početak obračuna u srpskom fudbalu". "Država odustaje od prodaje Telekoma", vest je o prodaji akcija Telekoma.\nPRIVREDNI PREGLED - "Litar benzina koštaće 130 dinara", prenosi list najavu poskupljenja goriva u Srbiji. O predstojećim dvonedeljnim pregovorima sa Međunarodnim monetarnim fondom "Odmrzavanje penzija - vruća tema".


Inicijativa mladih: RTS da prestane da promoviše zločince | Autonomija\nInicijativa mladih: RTS da prestane da promoviše zločince\n"Intenzivirana kampanja promocije i legitimacije ratnih zločinaca u javnom prostoru u Srbiji"\nIncijativa je ocenila i da mediji poput Radio-televizije Srbije treba više glasova da daju porodicama žrtava, nego onima koji „slave, relativiziju i umanjuju ljudske gubitke“.\n„Najviši predstavnici vlasti, političke partije i pokreti, državni organi, javne institucije i javni servis, mediji i izdavačke kuće u vlasništvu države, udruženi su poslednjih meseci u intenziviranoj kampanji promocije i legitimacije ratnih zločinaca u javnom prostoru u Srbiji“, saopštila je Inicijativa maladih za ljudska prava.\nReakcija Inicijative usledila je nakon jučerašnjeg gostovanja Šainovića na RTS-u, koji je u emisiji „Upitnik“ predstavljen kao „akter vremena i pregovarač u Rambujeu“.\nIncijativa ukazuje da je u toku emisije spomenuto da je osuđen za ratne zločine, ali da nije bilo reči, ni pitanja o njegovoj odgovornosti za civilne žrtve zločina na Kosovu.\n„Šainović nije hroničar vremena već osuđeni ratni zločinac koji, ukoliko je već na Javnom servisu, što po sebi predstavlja problem, mora biti pitan o zločinima i svojoj odgovornosti. Sve ostalo predstavlja negiranje zločina i ruganje žrtvama u zajedničkom sadejstvu RTS-a i Nikole Šainovića“, saopštila je Inicijativa.\nU saopštenju se dodaje da je Šainović gostovao 23. marta na tribini „U predvečerje rata, 20 godina kasnije“ u Muzeju vazduhoplovstva, kao i da je Odbor Socijalističke partije Srbije u Vrbasu najavio putem svoje Fejsbuk stranice da će u tom gradu, u bioskopu „Jugoslavija“ održati predavanje na temu „Slobodan Milošević i izazovi jugoslovenske krize“ u četvrtak 28. marta od 18h.\nNikola Šainović je bivši potpredsednik Vlade SRJ, koga je Haški tribunal pravosnažno osudio na 18 godina zatvora, za zločine protiv čovečnosti i kršenje zakona i običaja ratovanja na Kosovu tokom 1999. godine.\nPosle odslužene dve trećine kazne, on se vratio 2015. godine u Beograd gde je imenovan za člana Glavnog odbora SPS-a, a trenutno je na funkciji člana predsedništva ove partije.\n„Podrška i slavljenje ratnih zločinaca podrazumeva podršku zločinačkoj politici i pravdanje i slavljenje počinjenih zločina. Ratni zločinci nisu naši heroji i moraju da zaćute, da bi se progovorilo o žrtvama“, ocenili su iz Incijative.


"Forbs" je u poslednjem objavljivanju liste najjačih sportskih agencija na svetu na visoko drugo mesto uvrstio "Vaserman" grupu, koja ne samo da zastupa profesionalne sportiste (i u tome je jedna od najboljih u poslu), već je i rasprostranjena u poljima medija, marketinga, istraživanja...\nKošarkaška reprezentacija Srbije je do sada odigrala osam kvalifikacionih mečeva za Mundobasket\nJedno istraživanje objavljeno je na tviter profilu "Vaserman Ekspirijensa", a vezano je za osetljivu temu - da li su FIBA prozori promašaj krovne košarkaške organizacije ili pogodak? Sudeći prema Benu Tredveju, potpredsedniku ove kompanije, pun pogodak!\nNaravno, nije se ulazilo preterano u ono što se dešavalo na terenu, već na generalno glavni cilj ljudi koji se bave opstankom košarke – širenje popularnosti magične igre širom sveta.\n- Istraživački program širokog opsega, fokusiran na potrošače, otkrio je da je odluka FIBA da uvede novi kvalifikacioni sistem za Svetsko prvenstvo ispravna. Istraživanje pokazuje da ovaj smeli potez oživljavanja internacionalne strukture takmičenja, gde svaka reprezentacija igra kod kuće, čini rasprostranjenost košarke većom, dvorane su punije a baza publike u porastu - navodi se u objašnjenju prestižne kompanije.\nŠef ovog istraživanja i autor teksta podseća da su se prethodno timovi kvalifikovali preko kontinentalnih turnira koje je velika većina igrala na neutralnom terenu, tokom leta.\n- To je značilo da su brojni timovi retko, ako i ikada, imali priliku da igraju takmičarske utakmice pred svojim navijačima - podseća autor, a zatim nastavlja:\n- Naš tim je analizirao prva tri prozora tokom kojih je 80 timova odigralo više od 200 utakmica, u 149 dvorana širom sveta. Prozori su doneli više košarkaških utakmica na različitim lokacijama, što je osnova za stvaranje šire publike jednog sporta – posebno za savremenu publiku koja žudi za događajima uživo i "lajv" iskustvima. Obezbedivši da svaki tim ima šansu da igra pred domaćim navijačima, prozori su dali šansu za direktno povezivanje sa navijačima. Tokom prva tri prozora, 939.000 njih je bilo u dvoranama.\nOsim uživog praćenja mečeva, kvalifikacije su privukle publiku i na drugim platformama, tvrdi ova prestižna kompanija.\n- Utakmicu su preko TV gledane na 150 tržišta, a preko jedne milijarde navijača bilo je aktivno društvenim i digitalnim kanalima - ističe se u tekstu uz brojku od 7,2 milijarde impresija i 202 miliona video pregleda u prva tri prozora:\n- Rast interesovanja za FIBA Svetsko prvenstvo desio se jer su kvalifikacije uspele da zainteresuju postojeće fanove sporta, ali i regrutuju nove. Kvalifikacije privlače i jaku sekundarnu publiku. Istraživanje je pokazalo da 24 odsto publike u prozorima čine oni koji nisu strastveni košarkaški navijači, već oni koji vole da gledaju svoj državni tim - piše u tekstu.\nDodaje se da su ti novi navijači drugačiji od postojećih, mlađi, što stvara veći komercijalni potencijal.\n- Sve u svemu, istraživanje nudi jasan dokaz da su novi FIBA prozori animirali postojeće navijače i proširili bazu fanova. Ključ je u činjenici da timovi mogu da igraju kod kuće, a uticaj je dodatno pojačan digitalnim putevima i društvenim mrežama.


RK Borac traži podršku od institucija | Banjaluka.net\nRK Borac traži podršku od institucija\nRukometni klub Borac m:tel uputio je Miloradu Dodiku, predsjedniku RS, Vladi RS, Savjetu ministara BiH, Ministarstvu civilnih poslova BiH i gradu Banjaluka poziv za podršku eventualnog učešća u grupnoj fazi EHF Kupa.\nKao što su prije nekoliko dana naveli iz banjalučkog kluba, potrebno im je 150.000 KM, koliko prema prvim procjenama iznose troškovi organiza banjalučkog kluba u grupnoj fazi Kupa EHF, osim velikog sportskog rezultata, Banjaluci, RS i BiH donio bi mnogo i na polju promoccije utakmica, putovanja i smještaja.\n– Učešćeije i turizma, jer su učesnici ovog takmičenja eminentni klubovi Njemačke, Francuske, Španije… a cijelo takmičenje prati veliki broj medija iz cijele Evrope- navedeno je u saopštenju RK Borac.\nUprava kluba je obezbijedila stabilan budžet za ovu sezonu, ali plasman u grupnu fazu predviđa nove troškove, i, ukoliko ne dobiju podršku nadležnih institucija, neće igrati.\nIz Borca su istakli da će dodatni novac biti potreban isključivo ako se plasiraju u grupnu fazu takmičenja, a do toga ih dijeli jedan korak. Rukometaši Borca će treće pretkolo EHF kupa igrati 21. i 28. novembra igrati protiv OCI Lajonsa, šampiona Holandije.


Turneja potpredsednika SAD po Bliskom istoku - 2002-03-19\nPotpredsednik Èejni kaže da je spreman da se sastane sa Jaserom Arafatom veæ sledeæe nedelje što bi predstavljalo kontakt na do sada najvišem nivou izmedju Bušove administracije i Palestinaca. Èejni kaže da Arafat najpre mora da ispuni uslove uspostavljanja primirja koje je prošle godine formulisano uz posredstvo direktora CIE, Džordža Teneta.\n”Ne mogu da dovoljno naglasim koliko je bitno da ove nedelje predsedavajuæi Arafat preduzme korake ka uspostavljanju primirja i Tenetovog radnog plana. Konkretno, on treba da sa svojim narodom raspravi koliko je važno zaustaviti nasilje i terorizam, te da izda jasne instrukcije svojim bezbednosnim službama da sprovode primirje i da vrši nadzor nad timprocesom kako bi obezbedio da realizaciju Tenetovog radnog plana,“ rekao je Èejni.\nPalestinci, koji su u poèetku bili veoma kritièni prema potpredsedniku Èejniju pošto se nije sastao sa Arafatom tokom sadašnje posete, pozdravili su saopštenje da bi sastanak ipak mogao biti održan u buduænosti. Amerièki izaslanik za Bliski istok Entoni Zini pokušava da posreduje u sklapanju primirja i zaustavi gotovo jednoipogodišnje izraelsko-palestinsko krvoproliæe. Na konferenciji za novinare, izraelski premijer Šaron je rekao da je voljan da ukine ogranièenja kretanja koja su nametnuta Arafatu, kada primirje bude na snazi. Palestinski lider želi da prisustvuje arapskom samitu sledeæe nedelje u Bejrutu. Šaron je ostavio otvorenom moguænost da Arafatu možda neæe biti dozvoljeno da se vrati ukoliko se nasilje ponovo rasplamsa, ili ako palestinski lider održi zapaljivi govor na samitu. Izraelsko palestinski konflikt je dominantna tema na Èejnijevoj bliskoistoènoj turneji, iako je prvobitna ideja bila da se potpredsednik koncentriše na amerièki rat protiv terorizma i na optužbe da Irak pokušava da nabavi nuklearno oružje. Potpredsednik je jasno istakao da su to i dalje prioriteti Bušove administracije.\n”Zabrinjavaju nas pokušaji Iraka da se domogne oružja masovnog uništenja, i èinjenica da se iraèka vlada ne pridržava rezolucije Saveta bezbednosti UN-a 687, izglasane na kraju Rata u zalivu, kojom se Irak obavezao da uništi sve oružje masovnog uništenja. Mi znamo da se to nije desilo,“ rekao je amerièki potpredsednik.\nDik Èejni je ponovo podvukao da Bušova administracija još nije donela odluku moguæoj vojnoj kampanji protiv vlade iraèkog predsednika Sadama Huseina.


16.03.2018 / 18:19 BiH - "Newsweek"\nBosna i Hercegovina se približava krvavom oružanom konfliktu, piše u tekstu Newsweeka, baziranom na izvještaju s naslovom “BiH u ruskom bloku za cijepanje“.\nNewsweek piše da se gomilanje oružanih snaga dešava u Republici Srpskoj, kao i da lokalna policija i druge bezbjednosne formacije dobijaju rusku vojnu, oružanu i taktičku pomoć, o čemu svjedoče dokumenti u koje je američki časopis, kako se navodi, imao uvid.\nTakođe, navodi se da Moskva podržava paravojne srpske nacionalističke formacije u Bosni i Hercegovini, uz napomenu da predsjednik Republike Srpske Milorad Dodik često BiH ocijenjuje kao propalu državu, uz stalno zahvaljivanje Rusiji na podršci.\nNewsweek prenosi i izjavu nekadašnjeg zamjenika pomoćnika američkog sekretara odbrane zaduženog za Rusiju, Ukrajinu, Euroaziju i Balkan, Majkla Karpentera.\n“Ako Moskva osjeti da je satjerana do zida, moći će da izda nalog Dodiku da pokrene referendum o nezavisnosti Republike Srpske“, navodi Karpenter.\nNewsweek navodi i da je u srpski entitet za dvije godine stiglo više od 4.000 automatskih pušaka, te da je u februaru i sam Dodik priznao da je vlada kupila 2.500 pušaka za lokalnu policiju, ali eksperti tvrde da je to oružje nepotrebno za policijske snage koje imaju oko 5.000 ljudi.


Demonstranti u Novom Sadu: Nepoznate osobe nas snimaju i prate\nBeta 13. aprila 2017. 19:25\nOko hiljadu gradjana okupilo se večeras na desetoj šetnji „Protiv diktature“ u Novom Sadu, a nekoliko inicijatora protesta požalilo se da ih nepoznate osobe snimaju i prate.\nOni su novinarima kazali da ih „već danima nepoznati ljudi fotografišu, snimaju i dolaze ispred kuća“.\nU uvodnom govoru, student Milan Perišić rekao je da je juče prikupljeno 12.000 dinara donacija gradjana što će biti upotrebljeno za organizaciju narednih skupova – plaćanje kamiona, tehničke opreme i štampanje letaka.\n„Pauzu u naredna tri dana iskoristićemo da se bolje povežemo s vama. Razlog nisu samo praznici. Želimo da proširimo ekipu koja ovo organizuje, jer ovde treba da budemo svi i da nas u ponedeljak bude još više“, kazao je Perišić.\nPozvao je sve okupljene da dopru do sugradjana i komšija i pozovu ih da se masovno priklljuče protestima sledeće nedelje.\nPo njegovim rečima, bilo je grešaka u organizovanju protesta, što samo pokazuje da su spontani i da će takvi ostati do kraja.\n„U ovoj masi nije moguće da svi budemo istih shvatanja. Nismo ovde da upiremo prstom u različitosti i govorimo šta je obojeno čime, već da pokažemo da možemo zajedno da se borimo protiv zajedničkog neprijatelja, a to je ova vlast i truli sistem koji su uspostavili“, rekao je Perišić.\nNa čelu kolone koju predvode dobošari, demonstranti nose veliki transprent „Protiv sistema“.\nDuvaju u pištaljke i nose zastave Srbije i Vojvodine, kao i transparente „Srbija ima F“, „Čestitam vam prvih 10 od prvih 100 dana“, „Sine, zajedno smo jači“, „Transparentom za transparentnost“.\nUčesnici nose i poruke podrške medijima i novinarima, medju kojima je i „Nećemo ovaj mrak, vrati nam Utisak“.


Projekt se finansira sredstvima Elektroprivrede BiH i kreditima Evropske investicijske banke i Evropske banke za obnovu i razvoj (Fena)\nNa radilištu nove hidroelektrane “Vranduk” u četvrtak je počela gradnja novog energentskog kapaciteta.\nIzvođači radova su kompanije Strabag AG Austrija i hrvatski Končar – KET, koje će ugovor vrijedan 112,3 miliona KM realizirati s brojnim domaćim podizvođačima radova.\nZa Elektroprivredu Bosne i Hercegovine ovo je važan projekt, jer je HE “Vranduk” prvi kapitalni proizvodni objekt koji ova kompanija gradi nakon višegodišnje pauze, nakon što je prije 40 godine izgrađena HE “Višegrad”.\n‘Program prijateljskog okruženja’\nHE “Vranduk” omogućit će poboljšanje performansi elektro-energetskog sistema Bosne i Hercegovine iz obnovljivih izvora i doprinijeti ispunjavanju uslova postavljenih pred Bosnu i Hercegovinu o povećanju udjela potrošnje energije sa sadašnjih 34 na ciljanih 40 posto do 2020. godine.\nUz realizaciju ovog projekta Elektroprivreda Bosne i Hercegovine će, putem “Programa prijateljskog okruženja”, finansirati i veliki broj projekata iz oblasti putne infrastrukture, rasvjete, vodovodne i kanalizacione mreže i sporta u mjesnim zajednicama koje se nalaze u neposrednoj blizini bududće HE “Vranduk”.\nAktiviste za zaštitu okoliša brine izgradnja male hidroelektrane ne izvoru Sane, jedne od najčistijih rijeka.


Erak je u auto sport ušao 2005-te godine a svoje početke vezuje za razvoj discipline 402metra u BiH. Od 2010-te godine u saradnji sa Brkićem aktivno se posvećuje kružnim i brdskim trkama u Bosni a značajno je pomenuti da je jedan od idejnih tvoraca današnjeg regionalnog KUP-a i naravno veliki pobornik regionalozacije sporta. Sa tek završenog FIA seminara u Zagrebu Erak dolazi sa novim iskustvima i idejama a mi smo iskoristili priliku da ih podeli i sa nama. Za početak moramo se osvrnuti na sadašnje stanje sporta u regionu – „Generalno gledajući nacionalni šampionati svih država regije u najmanju ruku pokazuju trend stagnacije u zadnje 3-4 sezone. Razlozi su raznorazni od čega posebno treba izdvojiti ekonomsku krizu koja je prisutna na ovom području skoro pa 20 godina, loš ili gotovo nikakav rad pojedinih država na izgranji i obuci podmlatka, neizainteresovanost auto i srodne industrije za sport, loša medijska pokrivenost manifestacija i moramo sa žaljenjem konstatovati i pad kako kvaliteta manifestacija tako i voznog parka.“ – zaključak je Eraka o ne tako sjajnoj situaciji.\nNaravno postoji rešenje za svaki problem a kakvo je njegovo viđenje izlaska iz krize – „Nacionalne šampionate treba prilagoditi sadašnjim prilikama uz smanjenje trkoškova ali ni po koju cijenu smanjenjem bezbjednosti učesnika i gledalaca. Time na neki način vratiti vrijednost titule državnog šampiona. Moramo priznati da je dosadašnji sistem bodovanja zbunjujući i za dobre poznavaoce auto sporta. Moje je mišljenje da na kraju godine ne trebamo imati nekakvih 15 Šampiona jer nam takmičenja u okviru države postaju grubo rečena "smiješna". KUP Action for road safety je bez obzira na porođajne muke jedna sjajna ideja koju treba podržati svim silama sa uvođenjem i novih disciplina npr. rally-a pa čak i trke ubrzanja na 402m i zadržati dosadašnju restriktivnu politiku po pitanju vrijednovanja (zadržati bodovanje grupa i generale). U okviru kupa, s obzirom na dokazano dobre odnose i na osnovu potpisanog ugovora nedavno u Zagrebu, treba napraviti fiksnu upravu koja će se pored izvržedbenim baviti i aktivnostima organizacije i marketinga kupa sa tendecijom privlačenja bar jednog proizvođača automobila sa kojim bi se pokrenulo zajedničko takmičenje sa vozilom koji oni predlože. To bi bio pun pogodak kako za ASN-ove država tako i za regiju u cijelini.“\nOno što Božo posebno ističe je podmlađivanje funkcionerskog kadra - „Moram da na pomenem da mi je drago da je na neki način došlo do uslovno rečeno "smjene generacija" u izvršnim dijelovima saveza i da smo se mi mlađi izborili za "mjesto pod suncem" . Postoji stvarno odlična i plodonosna saradnja naših saveza na svim nivoima gdje starije kolege vode politiku a mi se bavimo problemima organizacije i edukacije. Smatram da je sadašnji spoj iskustva i energičnosti mlađih ljudi odlična platforma za napredovanje svih grana auto sporta. I još da dodam da smo mi iz BiH na čelu sa g-dinom Aleksandrom Brkićem do sada jako uspješno održali sve prijavljene međunarodne manifestacije i da smo pokrenuli inicijativu organizacije rally-a poslije 20-godina u BiH, u reonu Sarajeva.“ – završava ekluzivnu izjavu za GonzaRacing Predsjednik komisije za auto sport SAMSBIH/BIHAMK Božo Erak.


Premijerka Brnabić predsedavala je sednicom saveta za nacionalne manjine\nKonkurs za pedagoške: Nacionalni savet romske nacionalne manji\nWednesday, 14 February 2018 18:15\nU Vladi Republike Srbije, danas je održana sednica Saveta Republike Srbije za nacionalne manjine, kojom je predsedavala premijerka Ana Brnabić. Pored premijerke, sednici su prisustvovali, ministar za državnu upravu i lokalnu samoupravu Branko Ružić, direktorka kancelarije za ljudska i manjinska prava Suzana Paunović, državni sekretar u ministarstvu za državnu upravu i lokalnu samoupravu Ivan Bošnjak, kao i predstavnici Nacionalnih saveta nacionalnih manjina.\nNacionalni savet romske nacionalne manjine predstavljali su na današnjoj sednici, predsednik Tefik Ramadanović i zamenik predsednika Ninoslav Jovanović.\nPredsednik Ramadanović iskoristio je priliku da premijerki Brnabić, ali svim prisutnima, ukaže na nedovoljno efikasnu implementaciju Strategije za socijalno uključivanje Roma i Romkinja. Tom prilikom Ramadanović je rekao da nakon dve godine sprovođenja Strategije postoji mogućnost formiranja posebnog tela za praćenje i procenu uspešnosti svih aktivnosti koje su sastavni deo ovog strateškog dokumeneta. On je još i dodao da je veoma važno da se predstavnici Nacionalnog saveta romske nacionalne manjine što pre sastanu sa premijerkom Anom Brnabić kako bi je upoznali sa svim teškoćama i potrebama u sprovođenju Strategije. Ramadanović je završio svoje obraćanje rečima da očekuje uspešniju implementaciju Akcionog Plana i Strategije, kao i svih ostalih državnih i lokalnih dokumenata koji imaju zadatak da unaprede položaj romske zajednice u Srbiji.\nRead 630 times\tLast modified on Wednesday, 14 February 2018 18:32\nMore in this category: « Ostvarena saradnja između muzeja Vojvodina i Nacionalnog saveta Roma Javni poziv za realizaciju programa stručne prakse u 2018. godini »\n22 Oct 2018 13°C 7°C\n23 Oct 2018 15°C 8°C


SOKOJ - muzički dinar - Vesti TV Sokobanja\nSOKOJ:: Predsednik Izvršnog odbora Opšteg udruženja preduzetnika Boris Trifić uputio je apel svim privrednicima koji plaćaju tzv. muzički dinar SOKOJ-u i OFPS-u da to ne čine pošto Vlada Srbije u roku od nedelju\n30.01.2012. VEST - SOKOJ\nPredsednik Izvršnog odbora Opšteg udruženja preduzetnika Boris Trifić uputio je apel svim privrednicima koji plaćaju tzv. muzički dinar SOKOJ-u i OFPS-u da to ne čine pošto Vlada Srbije u roku od nedelju, najviše dve treba da donese nove tri uredbe kojima se nanovo reguliše ova oblast. Ovim uredbama predviđa se da se naknade za javno saopštavanje muzike budu objedinjene, i da iznose dvanaesti deo minimalne neto zarade bez poreza i doprinosa za lokale površine do 50m2, odnosno deveti deo minimalne zarade bez poreza i doprinosa za lokale površine preko 50m2. U predlogu uredbi stoji da od ovih naknada treba da budu izuzete sve kategorije zanatalija.


BiComed Centar - Holistički pristup\nPočetna Naš cilj Holistički pristup\nHolistički pristup podrazumeva koncept koji posmatra osobu kao celinu uma, duha i tela, koja se ne može razdvojiti. Zdravlje zavisi od ravnoteže između fizičkih, emotivnih, mentalnih i duhovnih potreba. Ovaj pristup je našao široku primenu kod tretiranja mnogih bolesti i za unapređenje zdravlja.\nBicomed centar ima holističku orijentaciju. Zbog toga kombinuje više holističih metoda za očuvanje zdravlja i poboljšanja celokupnog stanja organizma. U Bicomed centru su objedinjene metode integrativnog zdravlja, i mogu se kombinovati biorezonantni tretmani, svetlosna terapija, masaža i suplementacija. Bitno je aktivirati mehanizme isceljenja, koje svaki čovek u sebi poseduje i tako mu pomoći u prevazilaženju zdravstvenih problema, iscrpljenosti, stresa, emotivnih i psihičkih teškoća. Suplementacija pomaže u postizanju boljih i bržih rezultata.\nSavremena medicina nema odgovor na mnoga pitanja, jer se bavi lečenjem bolesti, a ne osobe, i u tome je osnovni nedostatak zvanične medicine. Holističke metode su prirodnije i bave se ličnošću osobe, jer je to često „ključ“ u otkrivanju zdravstvenih problema.\nBicomed centar se odlučio da na ovaj način prati i savetuje svoje klijente, kroz najprirodniji, tradicionalan i i najsavremeniji način rada, jer je čovek deo prirode i univerzuma, sa svim svojim emocijama, sklonostima, navikama i duhovnošću.


Ekonomija - datum: 2019-04-16 DRŽAVA POKUŠAVA DA NAPLATI POREZ OD KOMPANIJE KOJOM UPRAVLJAJU PRIJATELJI VESELINA BAROVIĆA\n„Izbor” je vlasnik robne kuće u centru Bara Imovina Izbora pod teretom zbog 1,7 miliona duga Krajem prošlog mjeseca država je upisala teret na nekoliko nekretnina Izbora iz Bara zbog poreskog duga od 1,75 miliona eura, pokazuju podaci iz katastra\nDržava pokušava da naplati dug za porez preko nekretnina akcionarskog društva „Izbor” Bar. Krajem prošlog mjeseca na nekoliko nekretnina te kompanije, čiji se većinski vlasnici kriju iza zbirnog kastodi računa, upisano je rješenje o obezbjeđivanju poreskog potraživanja Područne jedinice Bar – broj 03/10-2/1580/2 na iznos od 1.746.927 eura. Imovina koja je pod teretom, upisanim 20. marta, nalazi se u Opštini Bar. U pitanju je nekoliko poslovnih prostora i zemljišnih parcela u Baru, u katastarskim opštinama Stari Bar, Krnjice, Limnjani, Martninići i Mišići.\nIako su većinski vlasnici, koji posjeduju 78,7 odsto akcija, sakriveni iz NM-8 zbirnog kastodi računa, prema zvaničnim podacima može se zaključiti da tom firmom upravljaju poslovni prijatelji biznismena Veselina Barovića, dugogodišnjeg prijatelja šefa Demokratske partije socijalista (DPS) Mila Đukanovića.\nPrema podacima iz Centralnog registra privrednih subjekata (CRPS), predsjednik odbora direktora Izbora je Boiša Šotra, dok je član odbora Zijad Blekić. Obojica su u dugogodišnjim poslovnim vezama sa Barovićem. Firma kojom upravljaju posjeduje nepokretnu imovinu u nekoliko crnogorskih gradova – Baru, Cetinju, Podgorici i Kolašinu.\nBarovićev partner Zijad Blekić, prema pisanju medija iz BiH, veže se za nekoliko afera u BiH i u Crnoj Gori oko kupovine i trgovine dionicama preduzeća koja su propala, a čiji radnici su ostali bez isplaćenih dugovanja.\n„Izbor” Bar je ranije bio i u stečaju, koji je uveden početkom 2010. godine. U decembru 2016. godine nakon što je ispunjen petogodišnji plan reorganizacije u toj kompaniji, ona je izašla iz stečaja.\nTada je stečajni upravnik Ranko Radinović kazao da je za pet godina vraćeno oko 10 miliona eura obaveza.\nIstakao je i da je sukcesivno prodat određeni dio imovine, kao i dio poslovnih prostora u Robnoj kući Izbora u centru Bara. Radinović je kazao da je ispunjeno oko 80 odsto obaveza koje su bile predviđene petogodišnjim planom reorganizacije ovog preduzeća.\nStečajni postupak u tom barskom preduzeću pokrenula je kompanija Mesopromet 2010. godine zbog dospjelog, a nenaplaćenog potraživanja od oko 45 hiljada eura. I nakon izlaska iz stečaja, gomilali su se dugovi kompanije, čija imovina prema podacima Poreske uprave vrijedi preko 20 miliona eura.\nVlada sklonila podatke o pravu preče kupovine\nVlada, na čijem je čelu premijer Duško Marković, 11. aprila ove godine sklonila je dokument, pod nazivom „Informacija o ponudi za pravo preče kupovine nepokretnosti u svojini privrednog društva AD Izbor iz Bara”.\nRadi se o materijalu, koji je Vladi Crne Gore dostavljen sa predlogom da se o njemu ne raspravlja. Iako je odluka o tom dokumentu najavljena uoči 117. sjednice Vlade, ona je uklonjena iz materijala objavljenog nakon zasjedanja.


NOVI SAD – Ruski pritisak u Srbiji je ogroman, razgranat i oseća se u svim sferama društva i vojno, i obaveštajno, i medijski, i ekonomski, i religijski, izjavio je istoričar mr Milivoj Bešlin. Govoreći na tribinama „Ima li neke nade za nas?“, koje je organizovalo Nezavisno društvo novinara Vojvodine, Bešlin je istakao da već sad znamo da je Nemačka veoma zabrinuta zbog porasta ruskog uticaja u Srbiji.\n– Istorijski posmatrano, Rusiji je Balkan uvek bio potreban da bi se potvrđivala kao velika sila i da bi preko Balkana destabilizovala Evropu kad nije mogla da je porazi ili potčini. Ako ne bude igrala mudrije, Srbija već sad ima sve šanse da postane talac Rusije u geostrateškim igrama na Balkanu s idejom da se tako razjedinjuje i destabilizuje Evropa – istakao je on i dodao da ruski predsednik Vladimir Putin finansira ekstremnu desnicu u celoj Evropi jer on želi razjedinjenu Evropu.\n– A Balkan je uvek zgodan za izazivanje sukoba, a svaki rat na Balkanu je zapravo rat u evropskom dvorištu – kazao je Bešlin.\nMr Milivoj Bešlin je naglasio da Rusija ni po kom osnovu nije društvo na koje Srbija treba da se ugleda. – Rusija je na četvrtom mestu u svetu po broju građana koji žele da napuste svoju zemlju. Rusija prednjači i prema stepenu depresije i beznađa, što je ključni razlog smrtnosti i bolesti zavisnosti koja je neuporediva s onom u EU i snažnoj želji većine mladih da napuste Rusiju. Ova zemlja je na 60. mestu u svetu po tehnološkom razvoju, na 70. mestu po korišćenju novih informatičkih tehnologija, na 130. mestu po dužini života muškaraca i na 182. mestu po dužini života žena – istakao je on i dodao da je BDP Sjedinjenih Američkih Država i EU 20 puta veći od onog u Rusiji, a u tom segmentu bolji je čak i siromašni Brazil.\nRusofili ne znaju dovoljno\nMr Milivoj Bešlin ističe da naši rusofili, „koji žele da nas uguraju kao guberniju u taj kavez, ne znaju ništa o Rusiji“. – Oni sledstveno svojim skromnim intelektualnim potencijalima vrte tu najprizemniju propagandu iz kremljovskih tabloida o snažnom diktatoru, golom do pasa, kako jaše po stepama i vraća dostojanstvo Rusiji. A šta je realnost? Kao i ranije tokom istorije, Rusija nespremnost na vlastiti razvoj i modernizaciju menja za širenje svoje teritorijalne ekspanzije – ukazao je ovaj istoričar.\n60. po tehnološkom razvoju\n70. po korišćenju novih informatičkih tehnologija\n130. po dužini života muškaraca\n182. po dužini života žena


Sudbina bh. rukometa u rukama Suda u Sarajevu\nSPOROVI Porezna uprava ne želi Savezu dodijeliti ID broj\n„Zmajevi“ su izborili Euro, ali je nastup pod upitnikom\nNaslušali smo se u medijima izjava čelnika Rukometnog saveza Bosne i Hercegovine (formiranog, što je veoma bitno, 2017. godine) da zbog nedobivanja ID poreznog broja ova organizacija ne može legalno poslovati, samim tim ni finansirati nastupe naših reprezentativnih selekcija.\nOva je tema posebno aktuelizirana nakon što su seniorski „Zmajevi“ izborili historijski nastup na završnici Evropskog prvenstva u januaru iduće godine.\nNo, zbog tih problema, odlazak ekipe selektora Bilala Šumana u Norvešku pod velikim je znakom pitanja.\nZašto je to tako, postavili smo pitanje instituciji koja je i prekinula postupak dodjele ID broja Savezu, dakle Poreznoj upravi Federacije BiH.\n- Upravni postupak prekinut je zbog neriješenog prethodnog pitanja, odnosno utvrđivanja činjenice da li je Rukometni savez BiH (podnosilac zahtjeva za dodjelu novog ID broja) pravni sljedbenik ranijeg Rukometnog saveza BiH koji je registriran u Poreznoj upravi Federacije BiH, a koji ima evidentiran visok iznos dugovanja – navodi se u odgovoru iz Porezne uprave.\nPrecizira se da je ovo pitanje u nadležnosti Općinskog suda u Sarajevu, koji će utvrditi status Rukometnog saveza BiH i je li riječ o novom savezu ili o nastavku kontinuiteta RSBiH iz 1994. godine.\nIz Porezne uprave napominju da je njima iz „novog“ RSBiH već dostavljena odluka o nastavku kontinuiteta, preuzimanju imovine, radnika, svih prava i obaveza „starog“ RSBiH, kao dokaz da će Rukometni savez BiH izmirivati obaveze nastale u prethodnom periodu, ali sa novim JIB-om (Jedinstveni identifikacioni broj).\nNo, iz Uprave se pozivaju na Zakon o sportu u BiH, prema kojem se za jedan sport može na nivou BiH osnovati samo jedan sportski savez i da, shodno tome, ovaj organ ne može dodijeliti JIB još jednom savezu za isti sport na državnom nivou.\n- Nije predviđena mogućnost dodjele „novog“ Jedinstvenog identifikacionog broja licu koje već ima JIB na istoj adresi i s istim nazivom i djelatnošću – navode iz Porezne uprave te zaključuju:\n- Dakle, prema evidenciji Porezne uprave Federacije BiH, postoji registriran i aktivan Rukometni savez BiH s prijavljenim zaposlenicima i neplaćenim poreznim dugovanjima, te također dokazi da je riječ o istom Rukometnom savezu BiH koji je podnio zahtjev za dodjelu novog JIB-a.\nU konačnici, međutim, odluku će donijeti Općinski sud Sarajevo.\nIsti naziv i ista adresa\n„Novi“ RSBiH formiran je 2017. s namjerom da se, kao novo pravno lice, rastereti dugova „starog“ RSBiH.\nNo, da Porezna uprava između ova dva saveza ne vidi razliku, govori i sljedeća rečenica iz odgovora koje smo dobili.\n- Rukometni savez Bosne i Hercegovine, Ćemaluša 6, Sarajevo (što predstavlja isti naziv i istu adresu „starog“ i „novog“ Rukometnog saveza BiH) ima dodijeljen Jedinstveni identifikacioni broj (JIB) i preko ovog broja može legalno da posluje – navode iz Porezne uprave.\nprinudne naplate duga Porezna uprava očekuje da RSBiH izmiri dug u što kraćem roku ili zaključi sporazum o plaćanju u ratama.\nmiliona KM iznosi približno porezni dug Rukometnog saveza BiH, koji je nastao između 2011. i 2017. godine, navode iz Porezne uprave BiH.\nRukometni savez BiH Porezna uprava FBiH Bilal Šuman\nSezona na izmaku, a još se ne zna ko ima pravo igrati Premijer ligu


31.01.2020 u 12:10\nOsvanula trobojka i na Spomeniku palim borcima Zete\nPODGORICA – Još jedna srpska trobojka osvanula je u Crnoj Gori, ovog puta na Spomeniku palim borcima Zete u toku NOR-a u Golubovcima, saopšteno je danas iz podgoričke gradske uprave u kojem se navodi da je time ovaj spomenik „prefarban i oskrnavljen”. Portal RTCG je saopštenje preneo pod naslovom „Spomenik palim borcima Zete na meti vandala”. U saopštenju se navodi da je spomenik, koji je podignut 1975. godine, prefarban i oskrnavljen sinoć, kao i da je zabrinjavajuće da pojedini, kako se navodi, „sugrađani nemaju pijetet čak ni prema spomeniku, ali jednako tako ni prema crnogorskoj antifašističkoj tradiciji i kulturi”. Dodaje se da „neodgovornim i ostrašćenim pojednicima” nije sveta ni činjenica da je 218 časnih stanovnika Zete dalo svoje živote za slobodu, a da je taj spomenik omaž\n25.11.2019 u 09:57\nMogu da istaknu zastavu ako su većina na dva poslednja popisa\nPODGORICA - U crnogorskim opštinama, gde manjinske zajednice čine većinu prema podacima dva uzastopna poslednja popisu, na zgradama organa lokalne samouprave i javnim ustanovama će, pored crnogorske biti istaknuta i zastava te manjinske zajednice. Ovaj predlog zakona je u parlamentarnoj proceduri, a zastave manjina će biti istaknute i, na primer, u drugim namenskim prostorijama, kao što su sale za venčanja. Predloženo je i da u jedinicama lokalne samouprave u kojima pripadnici manjinskog naroda ili druge manjinske nacionalne zajednice čine više od pet odsto stanovništva, prema rezultatima dva uzastopna popisa, na dan nacionalnog praznika tog manjinskog naroda ili druge manjinske nacionalne zajednice, na zgradama organa lokalne samouprave ističe zastava tog manjinskog naroda


Mali hokejaši iz regiona ovog vikenda u Beogradu: U subotu i nedelju 16. memorijalni turnir "Miodrag Šišić – Šile 2017"\nBlizu 320 mališana iz jedanaest različitih klubova iz zemlje i regiona tokom dva dana takmičenja odigraće ukupno 96 utakmica u dve najmlađe hokejaške kategorije. Ledena dvorana "Pionir" i SKHL Crvena zvezda, kao organizator memorijala sa sada već jednoipodecenijskom tradicijom, ugostiće po dva kluba iz Bugarske i Hrvatske, dok će se uz njih za zvanje najboljih boriti šest domaćih klubova, kao i ekipa srpskih devojčica okupljenih u ekipi "Girls Serbia".\nNa turniru će učestvovati:\nKHL Zagreb (Hrvatska)\nHC NSA (Bugarska)\nHC Slavia (Bugarska)\nKHL Sisak (Hrvatska)\nSerbian Girls (Srbija)\nHK Spartak (Srbija)\nHK Partizan (Srbija)\nHK Vojvodina (Srbija)\nHK NS Stars (Srbija)\nSKHL Crvena zvezda (Srbija) i\nHK Red Team (Srbija)\nProgram turnira počinje u subotu, 1. aprila u 10 i trajaće sve do 19 časova, dok je ceremonija svečanog otvaranja zakazana za 15.20 časova. Igraće se ligaški, svako sa svakim, dok je nedeljni program koji takođe počinje u 10 časova, rezervisan za mečeve razigravanja i konačan plasman. Turnir se završava defileom svih učesnika turnira i dodelom medalja i poklona koja je na programu od 15.20 časova.\nVeliku pomoć Crvenoj zvezdi u pripremi i organizaciji turnira pružili su Ministarstvo omladine i sporta Republike Srbije, Sekretarijat za sport i omladinu Grada Beograda i Turistička organizacija Beograda.\nMemorijalni dečji turnir "Miodrag Šišić – Šile" održava se u znak sećanja i poštovanja prema Miodragu Šišiću, čoveku izuzetne hokejaške veštine, ljudskih kvaliteta i posvećenosti ovome sportu, po kojem je SKHL Crvena Zvezda ustanovila memorijalni turnir koji već 16. godinu nosi njegovo ime, sa željom da taj jedinstven sportski duh prenese na nove generacije mladih igrača.\nDetalj sa 15. međunarodnog memorijalnog turnira "Miodrag Šišić – Šile 2016"Foto: SHLS\nPrvenstvo Srbije, plej-of: Vojvodina munjevitom završnicom savladala Partizan u borbi za treće mesto\nSvetsko prvenstvo: “Orlovi” otputovali u Rumuniju, ciljaju Prvu diviziju


Posle "državnog udara", Vlada pokrenula nov rijaliti - "Udar na korupciju" - NOVA stranka\n26.12.2015 Press služba Saopštenja 0\nPostala je tradicija da se svakog vikenda iz Nemanjine ulice pokreće novi rijaliti program u svrhu zamajavanja prevarenih i osiromašenih građana Srbije. Ovog vikenda je sprovedena velika akcija hapšenja osumnjičenih za korupciju i to bi bilo za svaku pohvalu kada bi se zaista radilo o obračunu države sa tom pošasti koja razara svako društvo.\nNa žalost građana Srbije, motivi su potpuno drugačiji, a u prilog tome govore činjenice o razlozima, načinu i vremenu izvedene akcije. Da se ovde radi o osvajanju koruptivnog prostora od strane novih interesnih grupa predvođenih SNS-om, a ne o obračunu države sa korupcijom, govori činjenica da se stepen korupcije u Srbiji iz godine u godinu ne smanjuje nego povećava. Način na koji se to izvodi, odnosno snimanje i prikazivanje upada specijalaca kod osumnjičenih, dokaz je da je u pitanju novi cirkus namenjen popularizaciji premijera kad već nema smetova i poplava. Vreme koje je izabrano je pravi primer političkog marketinga i dokaz da je predizborna kampanja počela. Naime, izabran je vikend kada je pažnja građana povećana i to sa namerom da se medijski „pokriju“ sramne oslobađajuće presude finansijerima Srpske napredne stranke.\nNova stranka smatra da borba protiv korupcije mora da se vodi sistemski, donošenjem dobrih zakona i nezavisnim institucijama policije i pravosuđa, ali i povećavanjem svesti građana. Građani su svedoci da ni jedan od ovih uslova u Srbiji pod režimom Aleksandra Vučića nije ispunjen. Umesto toga, imamo još jedan rijaliti program u kome sadašnja korumpirana organizacija hapsi neke bivše aktere, 80 njih u desetak odvojenih predmeta, i to sve u jednom danu.\nNova stranka poziva profesionalce u državnim organima da borbu protiv korupcije i kriminala vode kontinuirano, sistematski i nezavisno od političkih uticaja.\nPrevious article\tNova stranka dobila zahvalnicu Udruženja osoba sa invaliditetom Feniks Next article\tŽivković za TV N1: Zašto nisu hapsili vlasnika Asomakuma, Dačića ili Gašića?!\nRističević opet lažima juriša na Zorana Živkovića


Počinje velika međunarodna konferencija "Pobunjeni gradovi" - učesnici iz preko 60 gradova\nU petak 7. juna počinje velika međunarodna konferencija “Pobunjeni gradovi / Fearless cities”, posvećena lokalnim političkim pokretima iz Srbije, regiona i Evrope. Inicijativa Ne davimo Beograd biće domaćin učesnicima iz preko 60 gradova iz kojih dolaze predstavnici raznih političkih pokreta, inicijativa, organzacija i grupa koje se bave zaštitom javnih dobara, socijalnom sigurnošću, pristupačnim stanovanjem, dostupnošću komunalnih usluga, ekološkom pravdom, zadrugama, decentralizacijom upravljanja i solidarnošću.\nU okviru glavnog programa konferencije, u tri festivalska dana, predstaviće nam se pokreti iz Srbije, regiona i Evrope.\n*Ceo program konferencije možete naći na linku.\n*Spisak svih govornika sa biografijama i fotografijama možete naći na linku.\nU petak ćemo na panelu “Jedan region, ista borba” od 19:15 časova, u sali opštine Stari Grad, Makedonska 42, razgovarati o sličnostima i razlikama lokalnih borbi u gradovima kao što su Beograd, Zagreb, Tirana, Sarajevo, Priština i Skoplje, kao i o tome da li su nove političke snage vesnici i drugačijih odnosa u regionu.\nSubota 8. jun je dan kada ćemo imati prilike da iz prve ruke čujemo više o fenomenu municipalizma, koji ostvaruje značajne rezultate na izborima za lokalne parlamente od Barselone i Madrida, preko Napulja, Berlina do Zagreba na panelu “Municipalizam (opštinarstvo) nova snaga Evrope” koji počinje u 17č u Dorćol placu, Dobračina 59b.\nNa posebnom delu programa, u nedelju 9. juna od 16 časova, u kulturnom centru Grad, Braće Krsmanović 4, na panelu “Feminizacija politike- ravnopravnost je mnogo više od kvota” upoznaćemo se sa praksama građanskih pokreta u Evropi u postizanju ravnopravnost između žena i muškaraca, ali i sprovođenja drugačije politike koja transformiše odnose moći u našem društvu.\nU okviru završnog dela konferencije, od 18h, takođe u kulturnom centru Grad, biće reči o lokalnim borbama koje su, širom Srbije, mobilisale i inspirisale hiljade građana i građanki da izađu na ulice i da se suprotstave oduzimanju gradova iz njihovih ruku. Razgovaraćemo sa predstavnicima članica Građanskog fronta.\nKonferencija Pobunjeni gradovi donosi i veoma bogat prateći program za sve učesnike, pa su tako predviđene brojne vođene ture i obilasci Kaluđerice, novobeogradskih blokova, Begrada na vodi, radničkog muzeja Trudbenik, tura u Muzeju Jugoslavije, kao i biciklistička tura Beogradom za koju vlada veliko interesovanje. Posetioci se mogu prijaviti i za radionice posvećene bezbednosti na internetu, poštovanju prava LGBTI osoba, kao i pravu svih građana na pijaću vodu. Više o tome u programu koji vam šaljemo u prilogu.\nU subotu 8. juna, od 22h u Dorćol placu, biće održan i koncert na kome će za posetioce i zainteresovane građane svirati Džipsi Mafia, bend Crvi i Skreč Majstor Ljuban. FB najava muzičkog programa na linku.


ALARMANTNO: Vučić iza leđa naroda uveo gej brakove u Srbiju? Po važećim zakonima u Srbiji, Ana Brnabić ne može da bude roditelj novorođenom Igoru?! - VIDEO | Vestinet.rs\nPočetna TEMA DANA\tALARMANTNO: Vučić iza leđa naroda uveo gej brakove u Srbiju? Po važećim zakonima u Srbiji, Ana Brnabić ne može da bude roditelj novorođenom Igoru?! – VIDEO\nSlavlje u Vladi, rode sletele u Vladu Srbije, Ana Brnabić dobila dete… Čitajući režimske novine čovek bi lako mogao da zaključi da su u Srbiji odavno usvojeni gej brakovi.\nKako drugačije protumačiti naslovne strane tabloida Aleksandra Vučića, koji su oduševljeni zbog toga što se porodila takozvana partnerka premijerke Vlade.\nIpak, po važećim zakonima u Srbiji, Ana Brnabić ne može da bude roditelj novorođenom Igoru (nek je živ i zdrav sto godina), već je pravno gledano Milica Đurić postala samohrana majka rodivši dete s nepoznatom osobom muškog pola.\nSve da je Brnabićeva tražila i od Vučića da bude donor, to ni njoj, ni režimskim medijima, ne daje za pravo da krše zakone države Srbije i premijerku proglašavaju za „tatu“, roditelja, pokrovitelja porodice.\nDakle, nisu Ana i Milica dobile sina, već je Milica postala samohrani roditelj.\nU suprotnom, može se protumačiti da režim preko ovog događaja počinje kampanju za usvajanje gej brakova u Srbiji i za davanje mogućnosti da gej osobe usvajaju decu.\nUkoliko se tako nešto dogodi, ne bi bilo iznenađenje da upravo gej „porodice“ dobijaju prednost prilikom usvajanja, jer će se u suprotnom tvrditi da su diskriminisani.\nDok hiljade bračnih parova u Srbiji ne mogu da imaju decu, nemaju podršku od države u borbi za potomstvo i godinama čekaju na listama za usvajanje, vrhunac ironije bi bio da režim Aleksandra Vučića uskoro da pravo gej osobama da sklapaju brakove i usvajaju mališane.


Ugledni turistički portal Trivago uvrstio je Mostar na prvo mjesto među evropskim turističkim destinacijama.\nBirani su gradove na osnovu ocjena kvaliteta usluge i cijene smeštaja u standardnoj sobi u hotelu, a rang listu pravila su čak 82 miliona turista, koji redovno koriste usluge ove stranice.\nKako navodi Trivago, prosječna cijena koju će turisti izdvojiti za smještaj u Mostaru je 43 eura, a za taj novac dobiće puno kvalitetniju uslugu nego bilo gdje drugo u Evropi.\nTakođer, autori ovog indeksa navode da je Mostar svjetski poznat po svom Starom mostu, koji već decenijama privlači turiste iz cijelog svijeta. Između ostalog, navodi se da je Stari most pod zaštitom UNESCO-a te da je bio srušen tokom rata u BiH.


NOVA Beograd: Još jedna u nizu katastrofa u GSP - NOVA stranka\n13.08.2019 Press služba 0\nIako Gradski odbor Nove stranke Beograd već mesecima konstantno upozorava na katastrofalno stanje u javnom gradskom prevozu, apelujući na prestoničke čelnike da izveštaj o tehničkom pregledu vozila dostave na uvid javnosti, situacija je sve alarmantnija.\nTako smo i juče bili svedoci još jedne nesreće, kada se na Avalskom putu, kod skretanja za Zuce, autobus GSP-a zapalio. Srećom, žrtava nije bilo, ali nakon brojnih udesa, izletanja sa puta, zakucavanja u objekte pored kolovoza i sličnih nezgoda, postavlja se pitanje dana kada će se ovo igranje ljudskim životima završiti tragičnim posledicama. Beograđani su u međuvremenu prepušteni na milost i nemilost večitog zamenika gradonačelnika Gorana Vesića i doktora Radojičića koji misli da je gradonačelnik, a zapravo se ništa ni ne pita. Prepušteni letnjem režimu vožnje gde nisu ni sigurni da će prevoz ikada dočekati, a onda kada ga i dočekaju, u njega bolje da ne ulaze, jer će biti suočeni sa podatkom prema kojem u 285 vozila javnog prevoza klima uređaji u 62 ne rade, dok u 28 čak uopšte ni ne postoje. Da ne govorimo o zimskim uslovima, kada je ispravnost zimskih guma vrlo diskutabilna, dok o grejanju možemo samo da sanjamo.\nZbog svega pomenutog NOVA Beograd nastaviće da svakodnevno upozorava gradski vrh da naši i životi naših sugrađana nisu njihova igračka, već nešto što svakoj, pa i ovoj "naprednoj" vlasti, mora biti prioritet. Sve dok ih zajedničkim snagama, kao što im na protestima mesecima svake subote pokazujemo nezadovoljstvo, ne pošaljemo u političku prošlost, gde im i jeste mesto.\nPrevious article\tSrbija i ovaj Međunarodni dan mladih dočekuje u državi zarobljene budućnosti Next article\tPredsedništvo Nove stranke na okupu o aktuelnoj političkoj situaciji u državi i akitivizmu


Dan ranije Iran je podstakao nadu da bi mogao da dopusti inspektorima da posete vojni objekat Parčin\nNuklearka u IranuxNuklearka u Iranu\nInspektori Ujedinjenih nacija doputovali su u Iran u okviru novog pokušaja da se postigne sporazum o inspekciji nuklearnog programa te zemlje.\nDo najnovijeg sastanka dolazi mesec dana pošto je jedan tim Medjunarodne agencije za atomsku energiju bezuspešno pokušao da postigne sporazum o pristupu iranskim nuklearnim objektima.\nDan ranije, Iran je podstakao nadu da bi mogao da dopusti inspektorima da posete vojni objekat Parčin, koji je - kako zapadne zemlje podozrevaju - vezan za proizvodnju nuklearnog naoružanja. Iran tvrdi da je to konvencionalni vojni objekat i da nuklearni program Teherana ima strogo civilnu namenu.\nSavet bezbednosti Ujedinjenih nacija doneo je nekoliko rezolucija kojima se zahteva da Iran suspenduje sve aktivnosti vezane za obogaćivanje uranijuma i dopusti inspektorima svetske organizacije pristup svojim nuklearnim objektima.\nTakodje danas, Medjunarodna agencija za atomsku energiju objavila je procenu da je Iran prošle godine imao za 40 milijardi dolara manje prihode od prodaje nafte zahvaljujući sankcijama Ujedinjenih nacija i Evropske unije, uvedenim radi vršenja pritiska na Iran zbog njegove nuklearne aktivnosti.


Demanti Organizacije proizvođača fonograma Srbije - Unija Diskografa Srbije\nObjavljeno Januar 30, 2020\nOrganizacija proizvođača fonograma Srbije-OFPS ovim putem daje demanti u vezi sa jučerašnjim objavljivanjem teksta u kom je navedeno da je Privredni apelacioni sud po tužbi Maje Pavlović direktorke Kanala 9 iz Novog Sada utvrdio da je minimalna naknada OFPS-u i SOKOJ-u previsoka i da televizija Kanal 9 iz Novog Sad nije dužna da plaća minimalnu naknadu za emitovanje organizacijama OFPS i Sokoj.\nOrganizacija OFPS izjavljuje da su ovi navodi netačni i neistiniti. Organizacija OFPS je protiv Kanala 9 vodila nekoliko sudskih postupaka u kojima je doneto više pravnosnažnih presuda u korist organizacije OFPS, a postoji samo jedna u kojoj je delimično usvojen tužbeni zahtev organizacije OFPS, čime je delimično preinačena prvostepena presuda Privrednog suda u Beogradu.\nOrganizacija OFPS ne komentariše u javnosti sudske presude i poštuje apsolutno sve sudske odluke, a u slučaju da smatra da su pojedine sudske presude donete suprotno zakonu, uložiće odgovarajući pravni lek i tražiće adekvatnu pravnu zaštitu, u skladu sa zakonom i pozitivnim propisima Republike Srbije.\nNaglašavamo da je jedino Ustavni sud Republike Srbije, a ne i Privredni apelacioni sud, isključivo nadležan za utvrđivanje usklađenosti opštih akata, te i tarife organizacije OFPS, sa zakonima i Ustavom. Ustavni sud je već dva puta, 2016. i 2017. godine, doneo odluke kojima je utvrdio da je tarifa za emitovanje fonograma i na njima zabeleženih interpretacija zakonita i ustavna, te da je i obračun minimalne naknade za emitovanje, u skladu sa zakonima i Ustavom Republike Srbije. Ovim putem ujedno obaveštavamo javnost da je u međuvremenu zaključen sporazum između Kanala 9 i organizacije OFPS kojim je regulisano izmirenje dosadašnjih dugovanja Kanala 9, kao i budućih obaveza, u skladu sa opštim aktima organizacije OFPS. Ovim sporazumom su se ugovorne strane saglasile da se svi raniji nesporazumi i svi sudski postupci okončaju i da se reše mirno međusobnim dogovorom u skladu sa važećim opštim aktima organizacije OFPS. Ovim putem organizacija OFPS pozdravlja odluku Kanala 9 da sve svoje odnose i saradnju sa organizacijom OFPS, kako za prošli, tako i za budući period, rešava međusobnim dogovorom i sporazumom, na miran i pozitivan način, a ne preko sudskih institucija\nPesma Evrovizije: Srbija u drugom polufinalu\nAlbum "Euforija" benda Buč Kesidi nominovan za nagradu "IMPALA nezavisni evropski album godine"\nFormirana Radna grupa za izradu Nacrta novog zakona o autorskom i srodnim pravima


Održan treći oficirski bal u Nišu - JUGPRESS\nOdržan treći oficirski bal u Nišu\nU susret sada već tradicionalnom Svetosavskom balu, u Nišu odnedavno u januaru Vojska Srbije organizuje ovu dostojanstvenu, nostalgičnu i “elegantnu” zabavu. Radi se o Oficirskom balu. Oficirski bal ima dugu tradiciju. Prvi oficirski bal organizovao je knez Milan Obrenović.\nPosle pauze ovu lepu manifestaciju u Niš je ponovo vratio komandant Kopnene vojske general potpukovnik Milosav Simović. Bilo je to pre tri godine.\n„Za sve nas prvi oficirski bal u Nišu je održan 2015. godine. Nakon pauze od 74 godine.Tada su učesnici Oficirskog bala bili Umetnički ansambal Stanislav Binički i plesna grupa Tamo daleko iz garnizona Vranje. Drugi po redu oficirski bal 2016. godine. Za nosioca ovog zadatka komandant Kopnene vojske odredio je tadašnjeg komandanta treče brigade, brigadnog generala Mileta Jelića. Meni je pripala čast da večeras otvorim treći oficirski bal“, rekao je na početku svečanosti komandant Treće brigade Kopnene vojske pukovnik Predrag Grbić, domaćin bala.\nUmetnički ansambal Ministarstva odbrane Stanisav Binički i plesna grupa Tamo daleko iz garnizona Niš koju čine pripadnici Treće brigade kopnene vojske, mešovite artiljerijske brigade i 21. bataljona veze izazivali su sinoć svojim programom divljenje i aplauze posle svakog odigranog kola i odsvirane melodije. Nišu.\nOficiri u vojnim uniformama i njihove dame u balskim haljinama uz zvuke Oficirskog kola, Kola kralja Aleksandra, Kola kraljice Drage Mašin , Kraljevog kola i melodija koje je svirao umetnički ansambl Ministarstva odbrane „Stanislav Binički“ podsetili su na neko davno vreme i lepe gradske svečanosti. Oficirski bal postao je deo tradicije i kulture grada Niša na kome su se sinoć okupile brojne zvanice, predstavnici svih struktura grada, oficiri i oficirke .\n„Oficirski bal u garnizonu Niš predstavlja posebnu priliku da se oficiri, podoficiri i profesionalni vojnici okupe, da se zabave, druže, uz divnu staru srpsku muziku a i da zaplešu sa svojim damama i pratiljama. Obnavljajući ovu tradiciju cilj nam je bio da podsetimo druge ali i sebe na jednu lepšu, dostojanstveniju, časniju Srbiju, srbiju od pre 75 godina i vreme kada su oficirski ai drugi balovi bili uobičajna pojava“, rekao je kapetan Milan Vujanica.\nSinoćni bal je i sećanje na oficire Drugog pešadijskog puka knjaza Mihaijla i Šesnaestog pešadijskog puka cara Nikolaja Drugog Romanova koji su uživali u čarima plesa na balovima davnih nostalgičnih vremena.


Aug 14, 2017 hakeri, Kaspersky Lab\nU većini slučajeva, dokazana bezbednosna rešenja ili profesionalna bezbednosna analitika, mogli bi da utvrde prisustvo pretnje u mreži u svakoj fazi napada, uključujući i fazu izvlačenja podataka. To je moguće zato što faza izvlačenja podataka obično ostavlja tragove, kao što je zabeležena konekcija na nepoznatu ili nedozvoljenu IP adresu, na primer.\nMeđutim, kada je u pitanju napad gde je korišćena steganografija, detekcija napada prilikom izvlačenja podataka postaje težak zadatak.\nU ovom scenariju, maliciozni napadači ubacuju ukradene informacije unutar koda obične fotografije ili video snimka, koje zatim šalju ka komandnom i kontrolnom serveru. Zbog toga je malo verovatno da će ovo biti okidač za aktiviranje bezbednosnog alarma ili tehnologije za zaštitu podataka.\nTo je moguće zato što nakon modifikacije napadača, sama fotografija neće biti promenjena vizuelno, kao ni u veličini ili drugim parametrima, zbog čega neće biti aktivirani bezbednosni alarmi. Zbog toga je steganografija unosna tehnika za napadače kada je u pitanju izvlačenje podataka sa napadnute mreže.\nU prethodnih nekoliko meseci, istraživači iz kompanije Kaspersky Lab primetili su najmanje 3 sajber kriminalne operacije tokom kojih su korišćene ove tehnike. Ono što je zabrinjavajuće jeste činjenica da ovu tehniku sve češće koriste obični sajber kriminalci, pored onih koji se bave sajber špijunažom. Istraživači iz kompanije Kaspersky Lab primetili su da je ova tehnika bila korišćena u novim verzijama trojan virusa kao što su Zerp, ZeusVM, Kins, Triton i drugi. Većina ovih malver porodica uglavnom targetira finansijske organizacije i kompanije. To bi mogao biti znak da će ova tehnika početi masovno da se koristi, čime će detekcija malvera biti složenija.\n„Iako ovo nije prvi put da smo detektovali korišćenje ove maliciozne tehnike, koje su prvobitno korišćene u sofisticiranim napadima, sve učestalije korišćenje steganografije postaje ozbiljan problem. Bezbednosna industrija za sada nije pronašla način za uspešno detektovanje pokušaja izvlačenja podataka na ovaj način.Fotografije koje napadači koriste za prebacivanje ukradenih informacija su veoma velike, i iako postoje određeni algorimi koji bi mogli automatski da detektuju ovu tehniku, njihova implementacija na masovnom nivou bi zahtevala neverovatnu računarsku snagu i ne bi bila ni malo isplativa.\n„Sa druge strane, ručnom analizom bi bilo relativno lako detektovati fotografiju koja je „napunjena“ ukradenim osetljivim podacima. Međutim, ovaj metod ima svoja ograničenja, pa bi tako jedan bezbednosni analitičar mogao da analizira ograničen broj fotografija na dnevnom nivou. Odgovor bi mogao biti u kombinaciji ove dve tehnike. Mi u kompaniji Kaspersky Lab koristimo kombinaciju tehnologija za autommatsku analizu i ljudskog intelekta kako bismo detektovali takve napade. Međutim, ima dosta prostora za napredak u ovoj oblasti, i cilj naših istraga jeste da privučemo pažnju na problem i da utičemo na stvaranje pouzdanih i pristupačnih tehnologija, koje bi mogle da detektuju korišćenje steganografije u malver napadima”, izjavio je Aleksej Šulmin (Alexey Shulmin), bezbednosni istraživač u kompaniji Kaspersky Lab.


Da li će Evropa ostati bez nafte? – The PRESTIGE\nU studiji čiji sadržaj prenosi “Jurop tudej” se predviđa da bi proizvodnja nafte mogla opasti brže nego što će najveće evropske ekonomije preći na “čistu” energiju, što je prema pisanju magazina, još jedan razlog više da se zemlje EU što je moguće prije orijentišu na “svijet bez nafte”.\nStudija se poziva na procjene da je crpljenje nafte u Rusiji i zemljama bivšeg Sovjetskog saveza već doživjelo vrhunac i da je u opadanju, a upravo i iz tih izvora potiče oko 40 odsto nafte koju koristi evropsko tržište.\nTakođe se u skoroj budućnosti predviđa drastično smanjenje nafte porijeklom iz Afrike, koja pokriva 10 odsto evropskog tržišta, što dodatno zabrinjava mediteranske zemlje.\nPandemija Kovida-19 uticala je i na tržište naftom, piše list.\nDa bi smanjili rizik od većih posljedica pandemije, glavne naftne kompanije su bile prisiljene da smanje za 25 odsto planirana ulaganja, što je izraženo u novcu više od 35 milijardi eura.


Novac će biti raspoređen na četiri organizacije koje se bave borbom protiv epidemije na različitim frontovima.\n“U okolnostima munjevitog širenja virusa, najranjivijim sugrađanima u našem društvu pomoć je potrebnija nego ikad. Fondacija All Within My Hands je dodelila četiri granta organizacijama koje su posevećene pomaganju onima koji su pogođeni pandemijom širom sveta”, navela je Metallica u saopštenju.\nOrganizacija Feeding America, koja je nedavno pokrenula COVID-19 Response fond i koja radi na formiranju banaka hrane za najugroženije, od Metallice je dobila 100.000 dolara. Isti iznos dobila je i organizacija Direct Relief, koja obezbeđuje medicinsku opremu za medicinsko osoblje u 22 zemlje.\nMetallica je 100.000 dolara donirala i organizaciji Crew Nation. Ta organizacija angažovana je na pomaganju osoblju i roudijima koji rade na realizaciji koncerata, a koji su pandemijom korona virusa izuzetno pogođeni, jer su svi koncerti i festivali u narednom periodu otkazani.\nRanije je svom osoblju pomogao i bend Deftones, a o tome možete pročitati više u posebnoj vesti.\nNa račun organizacije USBG National Charity Foundation otišlo je 50.000 dolara, a taj novac namenjen je za pomoć turističkom osoblju u hotelima, restoranima, kafeima, barovima i drugim pružaocima usluga u tom sektoru.\nMetallica je ranije donirala i sredstva za borbu protiv požara u Australiji.\nŠta nam OZZY predlaže da slušamo kod kuće u izolaciji\nMuzička platforma Bandcamp objavila je da će sav profit koji


PRESS: GRAĐANSKI SAT MINISTARSTVA ODBRANE ZA NOVSKE SREDNJOŠKOLCE – Radio Herceg Novi\n18. Februar, 2020 9:27 pm\nHomeDruštvoPRESS: GRAĐANSKI SAT MINISTARSTVA ODBRANE ZA NOVSKE SREDNJOŠKOLCE\njun. 07, 2019 at 1:03 pm\nPRESS: GRAĐANSKI SAT MINISTARSTVA ODBRANE ZA NOVSKE SREDNJOŠKOLCE\nprije 9 mjeseci nema komentaraDragan Šimrakgrađanski satMinistarstvo odbrane Crne GoreOpština Herceg Novi\nNovski srednjoškolci danas su prisustvovali Građanskom satu Ministarstva odbrane Crne Gore, na kojem su informisani o mogućnostima za zapošljavanje, dobrovoljnom služenju vojnog roka, projektima za mlade, obrazovanju na inostranim vojnim akademijama i mogućnostima stipendiranja.\nGrađanski sat je organizovao Direktorat za ljudske resurse Ministarstva odbrane, uz podršku Opštine Herceg Novi i Srednje mješovite škole „Ivan Goran Kovačić“. U ime grada domaćina prisutne je na samom početku pozdravio menadžer Opštine Dragan Šimrak.\n-Bolje informisanje mladih o mogućnostima za edukaciju i zapošljavanje predstavlja jedno od stalnih nastojanja hercegnovske lokalne uprave. Ovi ciljevi definisani su u našoj Strategiji za mlade i Lokalnom akcionom planu za mlade, koji su referentan okvir za podršku brojnim projektima“, kazao je Šimrak i dodao da je Opština s tim ciljem i do sada bila partner vaspitno-obrazovnim ustanovama.\nKako je kazao, vojni poziv je za ljude sa jasnim afinitetima, jakom voljom i visokim stepenom odgovornosti, koji je uvijek uživao poseban društveni status i ugled, a današnja prezentacija će ga približiti mladima i možda biti momenat opredjeljenja. On se nada da će Ministarstvo odbrane nastaviti da svoj rad približava građanima Crne Gore i ostvaruje širu saradnju sa lokalnim samoupravama.\n-Herceg Novi je bogat darovitim, posvećenim mladim ljudima koji će zasigurno osnažiti svaku instituciju čiji dio odluče da postanu, poručio je Šimrak.\nSa srednjoškolcima su razgovarali potpukovnik Perica Bojičić i kapetan Ratko Ćosović iz Direktorata za ljudske resurse Ministarstva odbrane, koji su izrazili zadovoljstvo što su gosti Herceg Novog.\nBojičić je istakao da je cilj Građanskog sata povećanje stepena informisanosti o ulozi i značaju Vojske Crne Gore i upoznavanje sa prednostima vojnog poziva.\nCiljna grupa kampanje su mladi ljudi do 25 godina, pa je fokus razgovora bio na njima namijenjene projekte i mogućnosti – dobrovoljno služenje vojnog roka, zaposlenje za vojnike po ugovoru, upućivanje na inostrane vojne akademije, mogućnosti za stipendiranje na civilnim fakultetima, ljetnji vojni kamp za mlade, praksa u jedinicama Vojske. Objasnio je mladima koji su kriterijumi, uslovi i kakve obuke je neophodno proći.\nGovoreći o rodnoj ravnopravnosti, Bojičić je kazao da su danas 10% žena u uniformama, te da je taj broj sve veći, postoji interesovanje među djevojkama za ovo zvanje i pokazuju odlične rezultate.\nKako je kazao, deficitarna zanimanja u Vojsci su iz oblasti medicine, IT sektora, zaštite na radu, zaštite životne sredine. Za mlade ljude koji su zaintersovani za ova zanimanja postoje veće mogućnosti za zaposlenje u Vojsci.\nBojičić je kazao da je Direktorat zainteresovan za saradnju sa srednjim školama i lokalnim samoupravama u cilju realizacije ideja i projekata namijenjenih mladima. Pozvao je upravu hercegnovske škole da razgovaraju o mogućnostima za obavljanje prakse u jedinicama Vojske, recimo na školskom brodu „Jadran“ ili u Baru.\nOn je najavio da namjeravaju na jesen u Herceg Novom da organizuju tehničko-taktički zbor i promovisanje Vojske Crne Gore i u praksi.\nTagovi:Dragan Šimrakgrađanski satMinistarstvo odbrane Crne GoreOpština Herceg Novi\nPRESS SLUŽBA: HERCEG NOVI NA FORUMU O INVESTIRANJU U ZAPADNI BALKAN


Zašto je važna rekonstrukcija događaja na pijaci Markale - Sputnjik Srbija\n07:23 29 Septembar 2020\n18:52 26.11.2017 (osveženo 19:11 26.11.2017) Preuzmite kraći link\nPredsednik Boračke organizacije Republike Srpske Milomir Savčić smatra da je neophodno uraditi rekonstrukciju ratnih događaja na pijaci Markale u Sarajevu radi dokazivanja istine da minobacačka granata nije ispaljena sa položaja Vojske Republike Srpske.\n„Potrebno je uraditi veštačenja da bi bila učvršćena istina i uverenje da se neki događaj desio onako kako tvrdimo mi, a ne suprotna strana i tužilaštva. Nakon događaja na Markalama veštačenje je izvršio Berko Zečević koji nije bio stručan za tako nešto, jer je stručnjak za raketne motore“, rekao je Savčić.\nOn je istakao da je rekonstrukciju ratnih događaja na Markalama potrebno uraditi jer će se materijali moći iskoristiti u daljem dokazivanju istine u slučaju generala Ratka Mladića.\n„Činjenica je da je o slučaju Markale podeljeno mišljenje i kod sudija u Haškom tribunalu. Deo njih ne može da se izjasni u ovom slučaju, a to znači da nemaju hrabrosti da pokažu stranu koja je to stvarno uradila“, dodao je Savčić.\nOn je podsetio da je veštačenje u slučaju „Tuzlanska kapija“, koje je rađeno na vojnom poligonu u Nikincima, dokazalo da se događaj nije dogodio onako kako tvrde nadležno tužilaštvo i Bošnjaci.\nGeneral Ratko Mladić osuđen je u Hagu za oba masakra na pijaci Markale u centru Sarajeva, iako niko nije dokazao da je Vojska Republike Srpske ispalila minobacačke granate.\nU haškoj sudnici, u Mladićevom procesu kao zaštićeni svedok, telohranitelj nekadašnjeg lidera muslimana u BiH Alije Izetbegovića rekao je da je čuo kako je njegov šef 1994. godine pričao sa verskim poglavarom muslimana Mustafom Cerićem o granatiranju Markala, a nekoliko dana kasnije desio se masakr.\n„Markale jedan“ dogodile su se 5. februara 1994. godine, kada je poginulo 68 ljudi, a više od 140 ih je ranjeno. Godinu i po kasnije, na istom mestu, 28. avgusta 1995. poginulo je 37 ljudi, a 90 ih je ranjeno.\nMarkale, rekonstrukcija, Milomir Savčić


STIGLE TUŽNE VIJESTI O TANJI SAVIĆ: Evo šta se desilo, SRPSKI MEDIJI UPRAVO OBJAVILI – Savjeti za deset\nNekada najveća nada Zvezdi Granda Tanja Savić je u posljednje vrijeme postala poznata po problemima koje ima u svom privatnom životu. Cijela javnost je upoznata da je njen muž od kojeg se razvodi odveo bez njenog znanja njihova dva sina u Australiju i Tanja ih nije vidjela već pet mjeseci.\nOna je cijeli slučaj prijavila i policiji ali i ministarstvu vanjskih poslova koje je uputilo notu australijskom poslanstvu zbog ovog slučaja. Prema Sanjinim riječima, u početku je imala kontakt sa svojim sinovima putem telefona ali su ti momenti sve rijeđi i u posljednje vrijeme se zna desiti da prođe po deset dana a da ih ne vidi i ne čuje.\nTanja se trudi da je ne shrva tuga i depresija jer ima namjeru da se bori za svoje sinove. Tanja je rekla da samo čeka da se stvore uslovi da ona ode u Australiju u kojoj će povesti i pravnu bitku za svoju djecu. Ona je rekla da želi da s e otrese negativnih misli i da ne želi više da se raspravlja sa ljudima koji pišu komentare na temu njene situacije. Tanja je dodala da je pametnije da je čovjek na miru nego da je u pravu i da se ona sada vodi ovim geslom.\nPrema njenoj objavi koja je osvanula na Instagramu, ignorisanje pojedinih osoba je već pola zdravlja. Inače javnost tek sada saznaje detalje njenog života sa mužem koji je sklon i fizičkom nasilju a koji nikada nije radio ali je zato sav njen novac potrošio. On se sada u Australiji prijavio kao samohrani otac da bi dobijao pomoć od države u iznosu od 3 hilajde australijskih dolara.


Transparentnost Srbija: Srbija nisko rangirana po transparentnosti antikriznih mera - IndeksOnline.rs\nNaslovna srbija Beograd Transparentnost Srbija: Srbija nisko rangirana po transparentnosti antikriznih mera\nTransparentnost Srbija: Srbija nisko rangirana po transparentnosti antikriznih mera\nBEOGRAD – Srbija je medju zemljama koje su nedovoljno transparentno donosile pakete hitnih ekonomskih i fiskalnih mera u vezi sa pandemijom korona virusa, pokazali su rezultati medjunarodnog istraživanja International Budget Partnership (IBP) iz Vašingtona, prenela je danas Transparentnost Srbija (TS).\nNijedna od 120 posmatranih zemalja, prema standardima metodologije IBP, nije pokazala “suštinsku transparentnost” pri donošenju i sprovodjenju mera, a za svega četiri je ocenjeno da je otvorenost budžetskog procesa bila “adekvatna” (Australija, Norveška, Peru i Filipini), naveli su iz TS.\nNeke elemente otvorenosti imalo je 29 država, dok je “ograničenu transparentnost” pokazalo 56 zemalja, medju kojima je i Srbija.\n“Minimalnu otvorenost” u budžetskom odgovoru na pandemiju imala je čak 31 država.\nOva organizacija upozorila je da je od presudnog značaja da vlade rade odgovorno i transparentno jer ogromni budžetski izdaci za suzbijanje efekata pandemije imaju dugoročne posledice po njihove javne finansije i gradjane.\nOcena o “ograničenoj transparentnosti” odnosi se na usvajanje mera, nadzor nad njihovom primenom i kontrolu, kao i na trošenje novca i praćenje efekata i rezultata sprovedenih mera.\nSrbija je najlošije ocenjena u pogledu objavljivanja informacija o javnim nabavkama, o primaocima pomoći i učinku sprovednih mera, učešću gradjana kao i zbog toga što nisu vršene vanredne revizije programa pomoći.\nTakodje, u gotovo polovini zemalja o paketima pomoći zbog krize nisu odlučivali parlamenti, već samo vlade.\nOcenjujući da brzi odgovori na krizne situacije ne moraju da budu na štetu transparentnosti i odgovornosti, a posebno imajući u vidu da pandemija još nije okončana, IBP je preporučio vladama posmatranih zemalja da objavljuju mesečne izveštaje o sprovodjenju paketa pomoći, podatke i analize o izvršenju budžeta i učinku preduzetih mera.\nIBP je takodje preporučio objavljivanje detaljnih podataka o zaključenim ugovorima o nabavkama, uključujući i one koje su bile sprovedene po hitnom postupku.\nNacionalni parlamenti bi trebalo da povrate, ukazano je, svoju ulogu čuvara javnih finansija, da obezbede konsultacije o sadržaju tih hitnih mera sa javnošću i svim zainteresovanim stranama, i da prate sprovodjenje usvojenih mera i postupanje po revizorskim nalazima.\nTako su u Ekvadoru svi ugovori o javnim nabavkama u vezi sa korona virusom dostupni na otvorenoj platformi.\nIstovremeno, Jamajka je objavila već tri revizorska izveštaja o sprovodjenju vladinih programa, dok su Čile i Filipini i tokom pandemije obezbedili učešće gradjana u budžetskim procesima.\nUkupni rezultati za svih 120 zemalja danas će biti objavljeni na sajtu IBP: https://www.internationalbudget.org/, navedeno je u saopštenju.\nPrethodni tekstSutra promenljivo oblačno, ponegde kiša, i dalje toplo\nSledeći tekstSmanjuje se broj novozaraženih u Bosni i Hercegovini


Snowden (2016) film\nNa prvi pogled, gledaoci mogu da misle da znaju šta će dobiti kada odu da pogledaju „Snowden“, film o osobi koja je raskrinkala nacionalnu bezbednost, Edwardu Snowdenu, koji je režirao Oliver Stone. Jedan od američkih filmskih stvaralaca koji izaziva najveću podelu među publikom svoju pažnju usmerava na jednu od najkontraverznijih ličnosti u Americi?\nIspostavlja se da je film „Snowden“, koji su Stone i njegov scenarista saradnik Kieran Fitzgerald adaptirali na osnovu dve knjige o stvarnoj ličnosti, zapravo relativno jasan, trezven, čak i uzdržan film, tj. filmsko delo koje poseduje daleko veći klasični i konvencionalni karakter od kaleidoskopskog, zavereničkog filma „JFK“ ili šekspirovsku tamu „Nixon“-a. Takav stilski izbor ne oduzima ništa svojom hitnošću ili aktuelnošću: „Snowden“ je vrhunski napravljen, zanosan film koji nema dlake na jeziku u pogledu divljenja postupcima i motivima glavnog lika, ali se i ne služi vizuelnim ekstremima da dokaže svoju poentu.\nUkratko, radi se o tome da je Snowden idealista i patriota, nevoljni aktivista čije razočarenje u vladu za koju je radio preuzima njegovu refleksivnu lojalnost. Malo je verovatno da će „Snowden“ ubediti one koji Edwarda Snowdena već smatraju izdajnikom, oportunistom ili korisnim pijunom u novoj Putinovoj eri hladnog rata. (On i dalje živi u Rusiji nakon što mu je oduzet američki pasoš na aerodromu u Moskvi 2013. godine.) Međutim, ovaj film podseća svoje gledaoce na određene probleme kojima se bavi – oni se tiču bezbednosti, građanskih sloboda i demokratske saglasnosti – a koji pre deluju kao urgentna potreba nego kao alarmantnost, naročito ako znamo da se suočavamo sa ključnom političkom tranzicijom. Građani Amerike mogu imati osećaj da menjanje svoje privatnosti za sigurnost sada vredi, međutim ako se ona nađe u pogrešnim rukama, bezbednosne sposobnosti današnje države mogu utrti put nečemu što jedan lik opisuje kao „ključ u ruke tiraniji“.\nJoseph Gordon-Levitt – koji je ovladao Snowdenovim ravnim, bezosećajnim načinom govora – pruža nam izvanredno iznijansirani performans, pa na početku filma vidimo glavnog lika kao vedrog, zagonetnog mladića koji želi da se priključi specijalnim vojnim jedinicama američke vojske nakon napada koji su se desili 11. septembra 2001. godine; film se onda nasavlja prikazujući njegove prve dane u vojsci (koji su prekinuti usled iznurujuće povrede prilikom treniga), kao i ulazak u svet obaveštajne službe, u kojoj je radio i kao službenik i kao operativac, prvo za CIA-u, a onda i za NSA. Prikazujući sudbonosni sastanak 2013. godine u Hong Kongu sa novinarem Glennom Greenwaldom (Zachary Quinto) i snimateljkom dokumentarnih filmova Lauraom Poitras (Melissa Leo), kojoj je prvobitno i odao svoje informacije, „Snowden“ se vraća kroz vreme, metodično prateći njegovu svest o masovnoj prismotri u kojoj je američka vlada ili učestvovala ili koju je nameravala da sprovodi – i to ne samo nad teroristima i neprijateljskim režimima, već i nad saveznicima i običnim građanima. (Ne iznenađuje to što „Snowden“ manje vremena troši na prikazivanje toga kako je Snowdenovo otkrivanje informacija možda ugrozilo osetljive vojne i bezbednosne operacije.)\nKako Snowdenov nemir raste, tako rastu i problemi koje ima njegova devojka, Lindsay Mills, lik koji igra Shailene Woodley i koji je predstavljen kao ljudski topao i veoma delikatan. Film balansira političku transformaciju Snowdena – koji je za svoje najveće uzore u mladosti smatrao Josepha Campbella, „Star Wars“ i Ayn Rand – sa kratkim uputstvima vezanim za četvrti amandman, Međunarodni sud za nadzor nad obaveštajnim službama i principe donešene u Nirnbergu, kao i domaće prizore Edwards i Lindsay koji su jasno dizajnirani da pokažu čega je sve on morao da se odrekne kada je izašao iz Oahu objekta za sajberbezbednost noseći kompjuterski čip koji sadrži stotine hiljada poverljivih fajlova NSA-a.\nFilm „Snowden“ suptilno ukazuje na mogućnost da su neki od Snowdenovih saradnika na Havaiiju možda imali neki nagoveštaj o tome šta on smera. Osim tih mučnih „šta ako“ pitanja, film ne otkriva puno toga što nije otkriveno u Poitrasovom dokumentarcu „Citizenfour“ koji je osvojio Oskara 2014. godine. Bilo kako bilo, ukoliko ga posmatramo zajedno sa tim filmom, kao i sa nedavnim dokumentarcem Alexa Gibneya „Zero Days“, koji govori o najmračnijim spektima sajber ratova, „Snowden“ vredi gledati zbog ideja i argumenata koje pruža, kao i zbog slojeva mirnog-misterioznog lika koji otkriva. Međutim, na veliko zadovoljstvo ljubitelja filmova, ovaj film obeležava uzbudljiv povratak jednog od najtalentovanijih reditelja današnjice.


NBA liga i igrači sve bliži dogovoru kojim bi bio izbegnut "lok-aut"\nPregovori zvaničnika NBA lige i Udruženja košarkaša oko novog kolektivnog ugovora, kojim bi se izbegao novi 'lok-aut' nastavljeni su protekle večeri i prema izjavama onih koji su u svemu tome učestvovali postignut je značajan napredak.\n"Do kraja nedelje radne grupe trebalo bi da održe još nekoliko sastanaka, a u utorak ćemo se ponovno okupiti u kompletnom sastavu", izjavio je zamenik komesara NBA lige Ras Granik, posle sastanka u njujorškom hotelu "Menhetn", koji je trajao neverovatnih 11 sati.\nPodsećamo da su najpornije stavke novog kolektivnog ugovora oganičnje starosti rukija, pooštrena doping kontrola i maksimalno trajanje ugovora igrača. Važeći kolektivni ugovor ističe 30. juna i ukoliko do tada ne bude postignut sporazum, prekidaju se sve aktivnosti lige: neće biti letnjih liga i prelaznog roka, trening kampovi i početak sledeće sezone mogli bi biti odloženi, a u najgorem slučaju i cela liga otkazana, što se ove godine dogodilo u NHL ligi.\nDvejn Kejsi novi trener Minesote\nMinesota Timbervulvsi saopštili su ime novog trenera. Tim koji je ove sezone bio najveće razočarenje, s obzirom na izostanak iz plej-ofa, posle plasmana u finale Zapada godinu dana ranije, u narednoj sezoni vodiće doskorašnji pomoćnik u stručnom štabu Sijetl Soniksa – Dvejn Kejsi.\nKejsi je poslednjih 11 godina proveo u Sijetlu, pre toga je pet godina bio selektor košarkaške reprezentacije Japana, a isto toliko vremena proveo je i na Univerzitetu Kentaki, takođe kao asistent.\nSutra uveče peta utakmica finala\nSutra uveče u Detroitu se igra peta utakmica finala NBA plej-ofa između zvaničnih šampiona Pistonsa i San Antonio Sparsa. Kao što je poznato San Antonio je dobio prve dve utakmice u svojoj dvorani ubedljivo, Detroit se još ubedljivije revanširao u prva dva susreta u svom "Oburn Hilsu", a istorija NBA plej-ofa govori da će pobednik sutrašnjeg duela biti u velikoj prednosti.\nU do sada 23 finalne serije koje su došle do 2-2, pobednik petog meča osvajao je titulu 17 puta, što je procenat uspešnosti od skoro 74 odsto. Poslednji put dogodilo se to 2003. kada su upravo Sparsi dobili peti meč protiv Nju Džerija, a zatim već u šestom došli do šampionskog prstena. Poraženi u petom mčeu finala poslednji put je došao do titule 1994, kada su Hjuston Rokitsi dobili šestu i sedmu utakmicu protiv Njujork Niksa na putu ka prvoj od dve uzastopne titule.


Naučnici pronašli jednostavan način da se oslobodite depresije! - Smedia\nNaučnici pronašli jednostavan način da se oslobodite depresije!\nNaučnici su pronašli jednostavan način da se oslobite stresa.\nJedan sat treninga nedeljno značajno smanjuje verovatnoću depresije i pomaže ljudima da se otarase depresivnog stanja, bez obzira na uzrast i pol, prema članku objavljenom u časopisu "American Journal of Psychiatry".\n"Znali smo da sport igra ogromnu ulogu u borbi protiv depresije, ali sada smo prvi put uspeli da precizno procenimo koliko pomaže osobi da se oslobodi depresivnog raspoloženja", izjavio je Semjuel Harvi sa Univerziteta u Južnom Velsu u Sidneju.\nHronična depresija se smatra jednim od najčešćih i složenih mentalnih poremećaja. Po pravilu, ova bolest izaziva gubitak interesa za život, smanjenje samopouzdanja i apatiju. U poslednjih nekoliko godina, naučnici su razvili različite antidepresive, ali mnogi od njih imaju ozbiljne nuspojave, koje uključuju metaboličke...


RADOJIČIĆ NA SVESPRSKOM DEČJEM SABORU: Deca iz dijaspore imaju podršku otadžbine! - Informer\nRADOJIČIĆ NA SVESPRSKOM DEČJEM SABORU: Deca iz dijaspore imaju podršku otadžbine!\nGradonačelnik Beograda Zoran Radojičić pozdravio je danas u Dečjem kulturnom centru decu iz dijaspore i regiona koja borave u Srbiji u okviru manifestacije "Svesrpski dečji sabor" i poručio im da imaju podršku otadzbine\nRadojičić je rekao da je cilj te manifestacije, koja se održava na Dan slovenske pismenosti i svetitelja Ćirila i Metodija, druženje i sklapanje novih prijateljstava, kako bi oni češće dolazili u svoju matičnu državu.\nNavodeći da se danas okupilo oko 70 dece iz 11 država, Radojičić je istakao da se nada da će takva okupljanja postati tradicija.\n- Cilj ovog događaja je da se deca upoznaju i nauče više o svojoj kulturi, istoriji, jeziku i pismu svoje matice, odnosno da se veza između dijaspore i matice ojača - rekao je gradonačelnik.\nOn je istakao da će im Srbija kad god je potrebno pružiti pomoć i podršku, zbog čega je, dodaje, važno da češće posećuju našu zemlju i možda odluče u budućnosti da ostanu.\n- U narednim danima očekuje se lep i bogat program i nadam se da će im naša prestonica ostati u lepom sećanju. Radujemo se i nadamo se da će sledeće godine doći u još većem broju - rekao je gradonačelnik.\n"Svesrpski dečji sabor" organizovan je drugi put pod pokroviteljstvom predsednika Srbije Aleksandra Vučića, a trajaće do 28. maja.\nDeca iz SAD, Australije, Velike Britanije, Norveške, Nemačke, Hrvatske, Francuske, Švedske, Severne Makedonije, Slovenije i Rumunije imaće prilike da u narednim danima bolje upoznaju srpsku prestonicu i Tršić, rodni kraj Vuka Stefanovića Karadžića.\nDeca gradonačelnik dijaspora Zoran Radojčić


Vesti – Strana 69 – Grad Niš\nPovodom izlaska iz štampe drugog toma „Sabranih dela“ Branka Miljkovića, pod nazivom „Poezija II”. Grad Niš i Niški kulturni centar organizovali su otvorenu konferenciju za medije i javnost. Književni i...\nPovodom 14.novembra Dana borbe protiv dijabetesa u Gradskoj kući u Nišu održan je okrugli sto na temu Društveni okviri dijabetesa. Organizator okruglog stola je Ebers asocijacija ,a učešće su uzeli...\nDan primirja obeležava se u znak sećanja na 11. novembar 1918. godine kada je u Francuskoj potpisano primirje u Prvom svetskom ratu. Na ovom groblju počiva preko 2500 srpskih i...\nOtvoren Javni poziv za besplatan trening bezbedne vožnje\nSavet za bezbednost saobraćaja Grada Niša objavio je Javni poziv za dostavljanje prijava za ostvarivanje prava za besplatan trening bezbedne vožnje za mlade vozače sa probnom vozačkom dozvolom sa teritorije...\nUspešan završetak akcije “Pruži korak!”\nDvoje mladih ljudi – Tamara Klarić i Bogdan Stevanović – uradili su nešto što zaslužuje ne samo aplauze, već i motiv za sve nas ostale kako treba pomoći onima koji...\nPočela izgradnja fabrike IMI\nU Niškoj banji krenula je izgradnja novih proizvodnih pogona za izradu elektronskih komponenata fabrike IMI. Gradonačelnik Niša Darko Bulatović obišao je danas sa saradnicima lokaciju na kojoj se gradi ova fabrika. Očekuje...\nGrad Niš / Kultura / Manifestacije / Omladina\nSpektakl na Nišavi (VIDEO)\nOvogodišnji Dan mladih Grada Niša obeležen je na spektakularan način, prvim koncertom Dejana Petrovića u Nišu. Uz zvuke ovog vrhunskog umetnika i Big benda uživalo je oko 10 000 mladih...\nVesti / Grad Niš / Deca / Obrazovanje\nPrijem za učenike iz Holandije\nU poseti Pravno -poslovnoj školi u Nišu nalaze se učenici srednje škole iz holandskog grada Rurmonda. U Gradskoj kući ovim povodom organizovan je prijem, a goste iz Holandije primio je...\n« Prva«...102030...6768697071...8090100...»Poslednja »